
GİRİŞ
Mövzunun aktuallığı. Türkiyə Cümhuriyyəti ilə İran İslam Respublikası arasındakı münasibətlərin qədim tarixi vardır. Hər iki ölkənin sünni – şiə məzhəbləri arasında uzun müddət mübarizə getmişdir. İran inqilabı (1978-1979) qələbə çaldıqdan sonra Türkiyə-İran münasibətləri yeni mərhələdə inkişaf etməyə başladı. Bu illərdə Türkiyə Qərblə münasibətlərini inkişaf etdirdiyi halda, İran qərb dövlətləri ilə əməkdaşlıq münasibətlərini kəsmişdir. 
İki ölkə arasında münasibətlər regional proseslərə də təsir göstərmişdir. Regional miqyasda əməkdaşlıq prosesində hər iki dövlət bir-birinə rəqib qismində yanaşır. Bu baxımdan Türkiyə ilə İran arasında müasir dövr münasibətlərinin müxtəlif aspektlərinin araşdırılması və tədqiqi elmi və siyasi baxımdan aktuallıq kəsb edir. 
Türkiyənin xarici siyasətinə dair çoxsaylı tədqiqatlar aparılsa da, onun İrana münasibətdə mövqeyi və ikitərəfli əməkdaşlığın müxtəlif konteksləri, eləcə də Yaxın Şərq siyasətində hər iki ölkənin maraqları, Suriya müharibəsi zamanı mövqe və digər məsələlərkompleks şəkildə araşdırılmamışdır. Buna görə də müasir mərhələdə Türkiyə ilə İran arasında münasibətlərin diqqətdən kənarda qalmış məqamlarının öyrənilməsi, araşdırılması elmi baxımdan aktuallıq kəsb edir.
Türkiyə ilə İran arasında münasibətlərin inkişaf dinamikası, ikitərəfli əməkdaşlığın əsas istiqamətləri, bölgədə gedən geosiyasi proseslərin iktərəfli münasibətlərə təsiri, Ermənistan-Azərbaycan, Dağlıq Qarabağ münaqişəsindəhər iki dövlətin mövqeyi və digər məsələlər siyasi baxımdan da aktualdır. 
	İlk növbədə Orta Şərqin bu iki dövləti arasında münasibətlər tarix boyu rəqabət şəraitində mövcud olub, regional münasibətlərə təsir göstərir. Regionda öz hegemonluğunu bərqərar etmək üçün hər iki ölkə qarşılarına qoyduqları məqsədə çatmaq üçün əllərindən gələni edirdi. Bununla belə hər iki ölkə İslam dininə sitayiş etsədə, türklər sünni, iranlılar isə şiə məzhəblərini müdafiə edirdi. 1925-1979-cu illər iki ölkə arasında münasibətlər dinamik inkişaf dövrü ilə yadda qalıb. İran inqilabından sonra Türkiyə bu inqilabın Türkiyəyə, yəni dünyəvi dövlətə təsir göstərməsindən ehtiyatlanırdı. 
1980-ci illərdə İranla İraq arasında müharibə baş verən zaman Türkiyənin İrana texniki və ərzaq yardımı göstərməsinin əsas səbəbi İranda inqilabdan sonra iqtisadi sabitliyi bərpa etmək idi (57).Müasir dövrdə Türkiyədə dinin mövqeyinin güclənməsi bir sıra məsələlərdə hər iki dövləti yaxınlaşdırdı. Bütün bu məsələlərin öyrənilməsi siyasi baxımdan mühüm aktuallıq kəsb edir. 
İkitərəfli münasibətlərdə digər mühüm məslələrdən biri İranın nüvə proqramıdır. Türkiyə İranla Qərb arasında yaranmış bu gərginliyin aradan qaldırılmasında da özünün vasitəçiliyini təklif edib. Türkiyə bununla əlaqədar öz mövqeyini ifadə edərək bəyan edir ki, hər bir dövlət nüvə texnologiyalarından sülh məqsədləri üçün istifadə edə bilər, lakin İran nüvə silahı hazırlayarsa, bu, nəinki regionda, bütün dünyada qüvvələr balansının dəyişilməsinə səbəb ola bilər. Bütün bunlar mövzunun siyasi baxımdan araşdırılmasını aktuallaşdırır.
İranla  Türkiyə arasında münasibətlərə ABŞ da öz təsirini göstərir. Belə ki, ABŞ İranın təcridçiliyinə çalışararq onun öz müttəfiqi Türkiyə ilə münasibətlərinə müsbət yanaşmır. Digər tərəfdən İranla Türkiyə arasında iqtisadi, xüsusilə neft,qaz sahəsində əməkdaşlıq mövcuddur. İranın zəngin resurslara sahib olması, Türkiyənin isə əlverişli strateji mövqedə yerləşməsi ikitərəfli münasibətlərə təsir göstərən əsas faktorlardan biridir. Buna görə də “Türkiyə-İran münasibətləri (müasir mərhələdə)” adlı dissertasiya  ikitərəfli münasibətlərin kompleks şəkildə araşdırılması baxımından mühüm əhəmiyyət kəsb edir. 
Problemin öyrənilmə dərəcəsi.Dissertasiya işi yazılarkən bu sahəyə həsr olunmuş əsərlərdən geniş istifadə edilmişdir. Araşdırma göstərir ki, Türkiyə-İran  ikitərəfli və çoxtərəfli münasibətlərinə Azərbaycan, türk, rus, ingilis dillərində bir sıra əsərlər həsr edilmişdir.Türkiyə - İran münasibətləri və Türkiyənin, eləcə də İranın xarici siyasətinə dair Azərbaycan, türk, rus və ingilis müəlliflərinin əsərləri və məqalələri vardır. Bu əsərlər və məqalələrdə Türkiyə ilə İran arasında münasibətlərin tarixi, inkişaf xüsusiyyətləri araşdırılmış, hər iki dövlətin regional güc amilləri əks olunmuş, eyni zamanda əməkdaşlıq istiqamətləri göstərilmişdir.				1918-1923-cü illər Türkiyə-İran münasibətlərinin öyrənilməsində R.B.Aslanovun məqaləsi də mühüm əhəmiyyət kəsb edir (1).  Məqalədə Birinci Dünya Müharibəsindən sonra İran-Türk münasibətlərinin mahiyyəti açıqlanır. Əsas yer İran-Türkiyə münasibətlərinin ziddiyyətlərin kəskinləşməsində rol oynayan sərhəd problemləri, həmçinin kürd məsələlərinə ayrılır.
Geosiyasi proseslərin Türkiyə-İran münasibətlərinə təsirini öyrənmək baxımından Əli Həsənovun əsərinin mühüm əhəmiyyəti var (8). Kitabda ilk növbədə geosiyasət anlayışına müxtəlif aspektdən yanaşma ifadə olunmuşdur. 
Türk müəlliflərindən Arif Keskinin məqaləsində (19)Türkiyə ilə İran arasında münasibətlərin tarixindən bəhs edilmiş, Rza xan Pəhləvi hakimiyyətə gəldiyi və Türkiyə Cümhuriyyətinin yarandığı dövrdə münasibətlər araşdırılmışdır. Müəllifin məqaləsində müasir dövr Türkiyə-İran münasibətlərini zəruri edən amillər göstərilmiş, ABŞ ilə Türkiyə arasında strateji tərəfdaşlıq münasibətlərinin olmasınınİranla Türkiyə arasında regional beynəlxalq məsələlərdə fikir ayrılığının yaranmasına səbəb olması qənaətinə gəlinmişdir. Məqalədə İranla Türkiyənin Orta Şərq siyasətinə İsrailin də təsir göstərməsi,İranın Orta Şərqdə İsraili qəbul etməməsi və bununla da Orta Şərqdə sülhün bərqərar olmasına maneəçilik törətməsi göstərilmişdir. 
Türkiyə ilə İran arasında 1923-1960-cı illər arası dövrdə münasibətlərin xüsusiyyətləri və inkişaf dinamikasının öyrənilməsində Polat Kara, Doktora Tezinin birgə müəllifləri olduqları əsər (45) əhəmiyyət kəsb edir. Əsərdə Birinci Dünya Müharibəsindən sonra münasibətlər, diplomatik münasibətlərin yaranması, Türkiyə ilə İran arasında sərhəd problemlərinin nizamlanması, İkinci Dünya Müharibəsi zamanı və ondan sonrakı dövrdə Türkiyə - İran münasibətləri araşdırılmışdır. Lakin əsərdə müasir dövrdə ikitərəfli münasibətlər araşdırılmamış, tarixi baxımdan əlaqələr öyrənilmişdir. 
S.A.Hildrethin əsərində isə “Ərəb baharı”nın Türkiyə-İran münasibətlərinə, ümumiyyətlə bütün region dövlətlərinin siyasi və iqtisadi həyatına təsir göstərməsi əks olunmuşdur.
Müasir dövr Türkiyə ilə İran arasında münasibətlərin istiqamətlərinin öyrənilməsində G.Bernanın məqaləsi əhəmiyyətlidir (28).Məqalədə Türkiyə və İran coğrafi mövqelərinin onlara verdiyi geosiyasi əhəmiyyəti, tarixi irsi, mədəni şəxsiyyətləri ilə əhalisinin böyük bir hissəsi İslam dininin fərqli məzhəblərini mənimşəmiş, fərqli rəhbərlik modelləri olan regional güclər olması göstərilmiş,  Türkiyə-İran münasibətlərində eyni regionda yerləşən  iki ölkənin bir-biri ilə birbaşa qarşılıqlı rəqabət və əməkdaşlıq etməsinin qaçınılmazlığı qənaətinə gəlinmişdir.
İki ölkə arasındakı əlaqələri təhlükəsizlik çərçivəsində qiymətləndirilməsi, etnik və dini quruluşunda olan problemlər, ideologiya və rejimlə bağlı  narahatlıqlar, iki ölkənin terrora münasibəti və meydana çıxan sərhəd təhlükəsizliyi ilə bağlı məsələlərin öyrənilməsi baxımından Ç.Gökhanın əsəri əhəmiyyətlidir (36). 
Ermənistan-Azərbaycan, Dağlıq Qarabağ münaqişəsinin yaranması, bölgənin geostrateji cəhətdən əhəmiyyəti Y.Rehanın məqaləsində öz əksini tapmışdır (46).
Digər region dövlətləri kimi Türkiyə və İranın da Dağlıq Qarabağ münaqişəsinə öz maraqlarını ifadə etməsi, Cənubi Qafqazın iki əhəmiyyətli regional gücü olan Türkiyə və İranın münaqişənin baş verdiyi ilk günlərdən etibarən problemlə yaxından maraqlanması, qarşıdurmaların daha da yayılıb regional sülhü təhdid etməsindən narahat olduqları K.Atmacanın əsərində geniş şəkildə əks olunmuşdur (22).Əsərdə göstərilir ki, hər iki ölkə bir çox beynəlxalq layihələrə imza atarkən, digər tərəfdən də xarici siyasətdə də birgə hərəkət edərək beynəlxalq ictimaiyyətdə bir sıra problemi birlikdə həll etmişlər. Bu əməkdaşlığın ən yaxşı görüldüyü məsələ isə Qarabağ problemi olmuşdur. Türkiyə Respublikası Ermənistan-Azərbaycan, Dağlıq Qarabağ münaqişəsinə heç bir vaxt biganə qalmamış, onun aradan qaldırılması istiqamətində fəaliyyət göstərmişdir. Xocalı soyqırımı törədildikdən sonra Türkiyə Cümhuriyyətinin o zamankı baş naziri Süleyman Dəmirəl bütün dünyada əks-səda doğurmuş, Türkiyə və digər dövlətlərdə nifrətlə qarşılanmış Xocalı soyqrımı ilə bağlı yazılı bəyanat vermişdir.			Tədqiqatın məqsəd və vəzifələri. Tədqiqat işinin başlıca məqsədi Türkiyə ilə İran arasında münasibətlərin müasir mərhələdə əsas prioritetlərini, forma və istiqamətlərini müəyyənləşdirmək, qarşılıqlı əməkdaşlıq sahələrini göstərmək, regional münasibətlər sistemində əlaqələri araşdırmaqdan ibarətdir. Bu məqsədə çatmaq üçün dissertasiyada aşağıdakı konkret vəzifələr qarşıya qoyulmuşdur:
· Türkiyə ilə İran arasında münasibətlərə təsir göstərən əsas amilləri öyrənmək və onları təhlil etmək;
· Türkiyə ilə İran arasında oxşar və fərqli cəhətlərin öyrənilməsi və onların qarşılıqlı münasibətlərə təsirini aşkarlamaq;
· Türkiyə ilə İranın tarixi əlaqələrinə nəzər salaraq bunun müasir əməkdaşlığa təsirlərini göstərmək;
· Müasir mərhələdə ikitərəfli əməkdaşlıq sahələrini göstəmək;
· İran və Türkiyənin regional müstəvidəki proseslərdə rolunu müəyyənləşdirmək.
Tədqiqat işinin nəzəri metodoloji bazası. Tədqiqatın metodoloji əsasını ümumi elmi-nəzəri yanaşmalar təşkil edir. Dissertasiyada tədqiqatlar üçün qəbul olunmuş obyektivlik, tarixilik, sistemlilik, şərh, təhlil, müqayisəli təhlil, tənqidi təhlil,ümumiləşmə və s. kimi metodlardan istifadə etmiş və ümumiləşdirilmiş elmi nəticələr çıxarılmışdır.   
Dissertasiyanın elmi yeniliyi. Tədqiqat işində bir sıra müddəalar elmi yenilik səciyyəsi daşıyır. Azərbaycan siyasətşünaslıq elmində ilk dəfə olaraq:
· Türkiyə ilə İran arasında məzhəb və rejim fərqlərinin olması, hakimiyyət dəyişiliklərinin ikitərəfli münasibətlərə təsiri göstərilmişdir.
· İki ölkə arasında münasibətlərin tarixi XX əsr boyu öyrənilmiş, əlaqələrin müasir dövr inkişaf dinamikası izlənilmişdir.
· Türkiyə ilə İran arasında münasibətlərə təsir göstərən faktorlar müəyyənləşdirilmiş və bunlara əsasən əlaqələrin perspektivləri istiqamətində proqnozlar irəli sürülmüşdür.
· Regional miqyasda, geosiyasi münasibətlər kontekstində Türkiyə-İran münasibətləri öyrənilmiş, Suriya münaqişəsində hər iki tərəfin mövqeyi öyrənilmiş və müəyyən nəticələrə gəlinmişdir.
· İki ölkə arasında müasir dövrdə münasibətlərdə müsbət məqamlar göstərilmiş, çatışmazlıqlar müəyyənləşdirlmişdir.
· Türkiyənin və İranın Ermənistan-Azərbaycan, Dağlıq Qarabağ münaqişəsində mövqeyi müəyyənləşdirilmişdir. Göstərilmişdir ki, Türkiyə bu münaqişdə daim Azərbaycanın ərazi bütövlüyünü dəstəkləmiş, Ermənistanla bütün diplomatik münasibələrini kəsmişdir. İranın münaqişədə ziddiyyətli mövqeyi və maraqları təhlil edilmişdir. 
· Türkiyə ilə İran arasında münasibətlərin müasir dövr səviyyəsi öyrənilərək perspektivlər müəyyən olunmuşdur.   
Dissertasiyanın elmi və praktik əhəmiyyəti. Dissertasiya işinin əsas müddəaları və nəticələrindənTürkiyə və İranın xarici siyasətinə, Yaxın Şərqdə təhlükəsizlik problemlərinə aid dərslik və dərs vəsaitlərinin hazırlanmasında istifadə oluna bilər. 
Universitetlərin beynəlxalq münasibətlər, regionşünaslıq, tarix və politologiya ixtisasları üzrə təhsil alan tələbələri üçün mühazirə mətnlərinin hazırlanmasında yardımçı istiqamət kimi çıxış edə bilər. 
Beynəlxalq münasibətlər, ictimai humanitar elmlər sahəsində konfrans və simpoziumların keçirilməsində, Türkiyə və İranın xarici siyasət problemlərinə aid məqalə və tezislərin yazılmasında istifadə oluna bilər. 
	İşin aprobasiyası.Dissertasiya işi Azərbacan Dillər Universitetinin Regionşünaslıq və Beynəlxalq münasibətlər fakültəsinin “Beynəlxalq münasibətlər” kafedrasında yerinə yetirilmişdir. İş “Beynəlxalq münasibətlər” kafedrasında müzakirə olunaraq müdafiəyə tövsiyə edilmişdir.
	Mövzunun müxtəlif istiqamətləri müəllifin "Müasir dövrdə Türkiyə-İran əməkdaşlığının əsas istiqamətləri", "Suriya böhranının Türkiyə-İran münasibətlərinə təsiri" adlı məqalələrində öz əksini tapmışdır. 
	Dissertasiyanın strukturu.  Dissertasiya giriş, iki fəsil, 4 yarımfəsil, nəticə və istifadə olunmuş ədəbiyyat siyahısından ibarətdir. 

I FƏSİL
     TÜRKİYƏ-İRAN MÜNASİBƏTLƏRİNİ ŞƏRTLƏNDİRƏN AMİLLƏR 
1.1. İran İslam Respublikası və Türkiyə Cümhuriyyəti arasında  münasibətlərin qurulması, inkişaf tarixi və dinamikası

Türkiyə ilə İran arasında münasibətlərin qədim tarixi vardır. İran-Türkiyə münasibətlərinin qurulmasına bir sıra amillər təsir göstərmişdir. Tarix boyu hər iki dövlətin rejimlərinin fərqli olması onların qlobal və regional sistemdə mövqeyinə, eləcə də ikitərəfli münasibətlərə ciddi şəkildə təsir göstərmişdir.  
	Türklərlə iranlıların münasibətləri bu iki dövlətin İslamı qəbul etməsi ilə başlayıb. Türklər həmin dövrdə Mərkəzi Asiyadan qərbə axın edərək iranlılarla qarşılaşdılar. Bu qarşılaşma hər iki mədəniyyətə də çox dərin şəkildə təsir göstərdi.  Bir tərəfdən türklər fars mədəniyyətini mənimsədiyi halda, digər tərəfdən hərbi baxımdan özlərindən daha zəif olan iranlıları öz idarəçiliklərinə tabe etdilər. 		XX əsrə qədər İranda yaradılmış hər bir dövlət bir türk xanədanı tərəfindən idarə olunurdu. Eyni zamanda türk dili fars dilindən bir çox kəliməni mənimsəyərək İran mədəniyyətindən dərin şəkildə təsirləndi. Sənət, elm və dövlət idarəçiliyi istiqamətində türklər iranlılardan çox şey öyrəndilər. Məsələn, Səlcuqlar dövlətinin ən parlaq dövrü olan Alparslan və Məlikşah zamanında xidmət edən vəzir Nizamülmülk İranlı bir dövlət adamı idi.
Osmanlı və Səfəvilər dövrünə nəzər saldıqda hər iki tərəfin türk olmasına baxmayaraq, şiə və sünni məzhəblərinə ayırmalara görə bu dövlətlər bir-birinə düşmən və rəqib olmuşlar.										XVI-XVII əsrlərdə Səfəvi Osmanlı arasında dəfələrlə müharibəolub. Bu müharibələrdə heç bir tərəf üstünlük qazanmasa da, Avropa təhdidlərinə qarşı tərəflər bir-birilərini zəiflətdilər. Nəticədə 1639-cu il “Qəsri-Şirin müqaviləsi” ilə Türk-İran sərhəddi müəyyənləşdirildi. Bu sərhəd indiyədək öz keçərliliyini davam etdirir.	
Birinci dünya müharibəsindən sonra İranla Türkiyə arasında siyasi və diplomatik əlaqələrin yaranması çətin, bir-birinə bənzər mürəkkəb beynəlxalq şəraitdə baş verirdi.Türkiyənin istər daxili, istərsə də beynəlxalq vəziyyətinin pisləşməsinə səbəb ingilislər tərəfindən hazırlanan və həyata keçirilən Anadoluya yunan muzdlu ordu birləşmələrinin və Fransa qoşunlarının çıxarılması olmuşdu. İranın da daxili və beynəlxalq vəziyyətinin gərginləşməsində 1919-cu ilin avqustunda bağlanmış İngiltərə-İran müqaviləsinin xüsusi rolu var idi (1).Belə mürəkkəb və gərgin şəraitdə ərazi iddialarını həll etmək, möhkəm qarşılıqlı anlaşmaya əsaslanan dostluq əlaqələri yaratmaq xeyli çətinləşirdi. Eyni zamanda hər iki ölkənin xalqları xarici müdaxiləyə və daxili parçalanmaya qarşı milli azadlıq mübarizəsinə başlamışdı.Qeyd edilməlidir ki, eyni vəziyyətdə olmalarına baxmayaraq İranla-Türkiyə arasında gərginlik davam etməkdə idi. XVI əsrdən XX əsrin əvvəllərinə qədər bu dövlətlər arasında müxtəlif xarakterli münaqişələr, sərhəd toqquşmaları baş vermişdi. Uzun illər davam edən sərhəd toqquşmalarını həll etmək üçün bir sıra rəsmi sənəd, o cümlədən sərhəd müqaviləsi bağlanmışdı. Lakin bu müqavilə tərəflərə əbədi barışıq gətirməmişdi (56).										Birinci Dünya Müharibəsindən sonra Osmanlı dövləti yerinə yaradılan Türkiyə Cümhuriyyətinin ilk illərində iki ölkə arasında sərhədlərin uyğunsuzluğu əsas problemlərdən biri idi. Türkiyə Cümhuriyyətinin elan olunmasından 3 gün əvvəl 1923-cü il oktyabrın 26-da Rza Pəhləvi özünü şah elan etdi. İranda ən son türk xanədanı olan Qacarlara son verərək Pəhləvi xanədanını qurdu.Türkiyə Cümhuriyyətinin elan edilməsindən sonra Türkiyə ilə İran arasında münasibətlərdə irəliləyiş baş verdi. İki ölkənin sərhəd bölgəsində yaşayan kürd aşirətləri problemlər yaradırdı. Sərhəddin ərazi üzərində tam müəyyyənləşməməsi təhlükəsizlik gücləri ararsında sərhəd məsələsinə aid gərginliklərin yaranmasına səbəb olurdu. 1932-ci ildə sərhəd dəyişiklliyi edilərək başqa bir torpaq əvəzinə Kiçik Ağrı Dağının tamamilə Türk sərhədləri daxilinə verilməsilə qismən həllini tapan bu problem sonrakı illərdə sərhəddin qəti olararaq müəyyən edilməsi ilə aradan qaldırıldı. Rza şah Atatürklə yaxın münasibətlər yaratdı. Rza xan Pəhləvi Atatürkün müasirləşmə siyasətini dəstəkləsə də, Cümhuriyyətin pantürkist istiqamətli olmasını əsas gətirərək narahat olurdu. Buna görə də, həmin illərdə İranda Türkiyəyə qarşı siyasət aparılırdı. İran fars və şiə istiqamətində dəyərləri əsas götürdüyü təqdirdə Türkiyə başlıca olaraq türk mədəniyyətini təbliğ etmişdir. Bu vəziyyət hər iki dövlətin regionda siyasi və iqtisadi baxımdan üstünlük uğrunda mübarizə aparmasına gətirib çıxarmışdır. Türkiyə və İranın fərqli mədəni dəyərlərə sahib olması onların Orta Şərq, Mərkəzi Asiya və Qafqaz siyasətinin müəyyənləşməsində mühüm rol oynamışdır. 				XX əsrin əvvəllərindən İran-Türkiyə münasibətlərində türk və fars ayırımı da özünü göstərməkdədir.	1923-1960-cı illərdə Türkiyə ilə İran arasında münasibətlərdə yaxınlaşma müşahidə olunmuşdur. İki ölkənin həm daxili, həm də xarici siyasətinə təsir edən İngiltərə və Sovet İttifaqı ilə münasibətlər Türkiyə və İranın qarşılıqlı əlaqələrinə də təsir göstərmişdir. İngiltərənin ortaq düşmən olması iki ölkənin xarici siyasətdə birlikdə hərəkət etməsini zəruri etmişdir. 1933-cü ildən sonra Rza şah Pəhləvi və Atatürkün səyləri nəticəsində Türkiyə-İran münasibətləri müsbətə doğru inkişaf etməyə başladı. 										Birinci Dünya Müharibəsindən XX əsrin 30-cu illərinədək olan mərhələdə bölgədəki kürdlərin əsas məqsədi Türkiyə-İran sərhəddində üsyanlar təşkil etmək və sərhəd münaqişələrindən istifadə edərək iki ölkədə qarışıqlıqlar yaratmaq idi.	
1925-ci ildə Türkiyədə başlayan kürd üsyanları ilə yeni bir problemin təməli qoyuldu. 1925-ci ildən sonrakı mərhələdə Türkiyə-İran münasibətlərində problemlərin əsasını kürd millətçiliyi və Şərqi Anadoludakı kürd üsyanları təşkil etmişdir.  1926-cı ilin aprelin 22-də Tehranda sərhəd məsələsini həll etmək və iki ölkə arasında münasibətləri inkişaf etdirmək məqsədilə “Etimad və Dostluq haqqında müqavilə” imzalandı. Türkiyə İranın kürd və erməni millətçiliyi hərəkətlərinə göstərdiyi tolerant mövqeyə görə narahat olduğu halda, Tehran hakimiyyəti İran Azərbaycanına qarşı Türkiyənin mövqeyinə şübhə ilə yanaşırdı. Bu illərdə iki ölkə arasında imzalanan “Sərhəd və etimad haqqında müqavilələr” güclü effekt vermədi. 1934-cü il iyulun 2-də Rza şah Türkiyəyə səfər etdi. İran şahı Rza Pəhləvinin Türkiyəyə səfəri ikitərəfli münasibətlərin inkişafına təkan verdi. Avropada güclənən nasist Almaniyası və faşist İtaliyasının yaratdığı təhlükə qarşısında Türkiyə 1934-cü il “Balkan Paktı”, sonra isə “Sadabat Paktı” ilə şərq qonşuları ilə ittifaq qurmağa başladı. 					1937-ci il iyulun 8-də Türkiyə, İran, İraq və Əfqanıstan arasında “Sadabat paktı” imzalandı.  Sərhəd probleminin həll edilməsinin ardınca 1937-ci ildə “Sadabat Paktı” yarandı. Lakin İkinci Dünya Müharibəsinin başlaması İranla Türkiyənin yollarını ayırdı, bu paktın ömrü qısa oldu. 1941-ci ildə İranın müttəfiqlər tərəfindən işğalı, Türkiyənin bölgədə Sovet nüfuzunun artmasından narahatlığına səbəb oldu.İşgal zamanında Türkiyə İngiltərə ilə əlaqə yaratmağı seçdi. Türkiyənin İranla əlaqədar İngiltərəilə münasibət qurduğu iki məsələ İranın türk əsilli etnik qrup Kaşkaylara yönəlmiş təzyiqinsona çatdırılmasına dair tələb ve Sovet işğalının davam etmə ehtimalına qarşı Türkiyənin duyduğu qayğı oldu. 						İkinci dünya müharibəsinin başlaması ilə Türkiyə və İran arasında münasibətlər zəiflədi. Hər iki ölkə regional və beynəlxalq sferada öz problemlərinin üzərində kökləndi.	Pəhləvilərin hakimiyyəti dövründə İran-Türkiyə münasibətləri inkişaf etdi. 1955-ci il noyabrın 3-də İran Türkiyənin də üzv olduğu “Bağdat Paktı”na qoşuldu. Soyuq müharibə illərində İran və Türkiyə Sovet təhlükəsinə qarşı Qərb blokuna meyl edirdi. Lakin bu proses uzun sürmədi. 1950-ci illərin əvvəllərində Müsəddiqin hakimiyyətə gəlməsi Türkiyənin narahatlığına səbəb oldu. Bunun əsas səbəbi Müsəddiqin Qərbə qarşı məsafəli siyasət yeritməsi və bu dövrdə İranda təsirini artıran solçu Tudehlə əməkdaşlıq etməsi idi. Türkiyə bu dövrdə Qərb dövlətlərinin İrana qarşı bütün tədbirlərini dəstəklədi, hətta Müsəddiqə qarşı əməliyyat aparılması üçün ABŞ və İngiltərəni təşviq etdi. Müsəddiqin devrilməsi və şahın ölkədə iqtidarını sağlamlaşdırmasından sonra iki ölkə arasında münasibətlər yenidən əvvəlki kimi davam etdi.													XX əsrin 40-cı illərində ABŞ-ın vasitəçiliyi ilə İranla Türkiyə arasında bir sıra sənədlər imzalandı. İlk belə müqavilə 1949-cu il dekabrın 25-də Türkiyə ilə İran arasında imzalanan “Sərnişin və mal tranziti nəqliyyatını asanlaşdırma və çoxaltma haqqında müqavilə” imzalandı.Həmin tarixdə Türkiyə ilə İran tranzit ticarətinin inkişafını və iki ölkə arasında ödənişləri asanlaşdırmaq məqsədilə “Ödəmə anlaşması” imzaladı. İki ölkə arasında imzalanan digər bir müqavilə 1951-ci il martın 20-də Türkiyə Cümhuriyyəti hökuməti ilə İran Şahənşahlıq hökuməti arasında tərəflərin ərazisində “Ticari hava xidmətləri təsisi üçün anlaşma”dır. Bu sənəd iki ölkə arasında hava yolu daşımalarını inkişaf etdirməyi nəzərdə tuturdu (45).Soyuq müharibə dövründə Türkiyə və İran Sovetlər Birliyinə qarşı ABŞ-ın, Qərb blokunun tərəfində idilər. Sovet təhlükəsinə qarşı iki dövlət arasında yaxınlaşma olsa da, Türkiyə NATO-nun üzvü olduqdan sonra İran ilə münasibətlər siyasi, iqtisadi və hərbi baxımdan yetərincə inkişaf etməmişdir. İran şahının 1949-cu ildə Türkiyəyə təklif etdiyi müdafiə sahəsində əməkdaşlıq müqaviləsi Moskvanın daha çox təsirini almamaq səbəbi ilə rədd edildi. Belə bir razılaşma 1955-ci ildə Britaniyanın vasitəçiliyi ilə Türkiyə, İraq, Pakistan və İran arasında “Bağdat Paktı”nın imzalanmasıyla mümkün oldu.										İraqın 1958-ci il çevrilişindən “Bağdat paktı”ndan çıxmasından sonra “Bağdad paktı”nın yerinə CENTO yaradıldı və mərkəzi Ankara müəyyənləşdirildi.		1962-ci ildə Türkiyənin İran və Yunanıstanla münasibətlərini inkişaf etdirmək istiqamətində qərarı ikitərəfli münasibətləri daha da sıxlaşdırdı.  Nəticədə 1964-cü ildə Pakistanın da qoşulduğu İnkişaf üçün regional İşbirliyi (RCD) yarandı. Beləliklə, həmin müddətə qədər hərbi və siyasi istiqamətdə qurulan əlaqələr ticarət, nəqliyyat və rabitə sahələrini də əhatə etməyə başladı. 1973-cü ildə neft böhranı ilə Türkiyənin iqtisadi və siyasi böhrana düşməsi zamanı İranın iqtisadi, hərbi, siyasi fəaliyyətinin artması da əlaqələrin durğunlaşmasına səbəb oldu.
İran ilə Türkiyəni yaxınlaşdıran əsas amillərdən biri 1969-cu ildə yaradılan İslam Konfransı Təşkilatı oldu. 1979-cu ildə İran İslam İnqilabına qədər Türkiyə və İran arasında İslam Konfransı Təşkilatı çərçivəsində geniş əlaqələr mövcud olmuşdur. İranın CENTO-dan narazılığı, Tükiyədə İran diktatorluq rejiminə qarşı tənqidlər, şahın İraqda kürdlərə dəstək siyasəti, Türkiyə ilə İraq arasında yaxınlaşma 1970-ci illərdə ikitərəfli münasibətlərdə gərginliyin başlıca səbəbi oldu (44).		Türkiyə ilə İran arasında rejim fərqliliyinin olması ikitərəfli münasibətlərə mənfi təsir göstərmişdir. 1979-cu il İran İslam İnqilabından sonra bu fərqlilik özünü daha da açıq şəkildə göstərmiş, İranda şəriət dövləti qurulmuşdur. Türkiyə öz xarici siyasətində Qərb istiqamətini əsas götürmüş, İran isə Qərblə əlaqələrini kəsmişdir(19).
1979-cu ildə İran İslam İnqilabı baş verdikdən sonra iki ölkə arasında ideoloji zəmində münaqişə baş versə də, əməkdaşlıq da mövcud idi. İrandakı yeni rejimin Moskvaya qarşı siyasəti həm Türkiyə, həm də onun müttəfiqi ABŞ tərəfindən müsbət qarşılandı. Bu səbəbdən inqilabdan bir neçə gün sonra 1979-cu il fevralın 13-də Türkiyə İran İslam Respublikasını tanıdı. İran isə bu dövrdə beynəlxalq platformada təklənmişdi.İran İslam İnqilabından sonra Türkiyənin baş naziri B.Ecevit ehtiyac yaranarsa Türkiyənin İrana hər növ kömək etməyə hazır olduğunu bildirdi. Türkiyənin bu addımı atmasında əsas səbəb ölkənin çox ciddi iqtisadi böhran yaşaması ilə əlaqədar idi. İnqilabın ilk illərində Qərbin İrana qarşı iqtisadi embarqosuna Türkiyə qoşulmadı. İran inqilabından sonra ikitərəfli münasibətlərə sərhəd problemləri və azlıqlar kimi keçmişdən gələn problemlər təsir göstərirdi. Bu illərdə İran inqilabının yaratdığı təsirdən qaçan təxminən bir milyon iranlı Türkiyəyə sığındı.													1979-cu il İran inqilabından sonra münasibətlərin pisləşəcəyi gözlənilsə də, bu belə olmadı, İran –Türkiyə əlaqələri inkişaf etməyə başladı. Buna görə də, Tehranda olan ABŞ səfirliyinin əməkdaşlarının girov götürülməsindən sonra Türkiyə 1980-ci ilinnoyabr ayında İrana embarqo qoyan ABŞ-ın tətbiqlərini təqib etməyi qəbul etmədi. Türkiyədə 1980-ci il çevrilişinin reallaşması ilə pozulan əlaqələr İran-İraq müharibəsinin başlaması ilə yenidən öz yoluna qoyuldu. Bu dövrdə Türkiyənin izlədiyi tərəfsizlik siyasəti nəticəsində Türkiyə İranın ən əhəmiyyətli ticarət partnyorlarından birinə çevrildi.Bu dövrdə Türkiyə İran-İraq müharibəsinin Türkiyə ilə ticarət əlaqələrinə zərər verməməsi və PKK-nın dəstəklənməməsi istiqamətindəki istəklərini İrana çatdırdı. İran bu mövzularda həssaslıq göstərdi, hətta müharibə dövründə Kərkük-Yumurtalıq neft boru xəttinin olduğu bölgələri ələ keçirməkdən xüsusilə imtina etdi. Lakin döyüşün sona çatmasıyla kommersiya qayğıların kölgəsində sırasını gözləyən problemlər meydana gəldi. Həm ticarət əlaqələri əhəmiyyətli bir ölçüdə gerilədi, həm də siyasi əlaqələr ciddi bir böhrana girdi. Böhran Türkiyə Baş naziri Turqut Özalın göndərdiyi dostluq mesajı ilə aradan qaldırıldı. Xomeyninin ölümüylə birlikdə iki ölkə arasında ideoloji ziddiyyətlər də yumşaldı. 1990-cı illərin əvvəllərində iki hadisə Türk-İran əlaqələrinə də təsir göstərdi. Bunlardan biri Körfəz müharibəsi idi.Döyüş əsnasında əhəmiyyətli bir fikir ayrılığı yaşamayan Türkiyə və İran müharibənin ardından Səddam Hüseynin müdaxiləsindən qaçan Kürd əhalinin təhlükəsizliyi üçün Türkiyənin sərhəd bölgəsinə yerləşən ABŞ qüvvələrinin (Çəkic Güc) varlığı İranı narahat etmişdi. Digər hadisə isə Sovetlər Birliyinin dağılması olmuşdur. Mərkəzi Asiya və Qafqazda ortaya çıxan yeni dövlətlərin kimin nüfuz sahəsinə daxil olacağı problemi iki ölkə arasında rəqabətə gətirib çıxarmışdır.										1979-cu ildə İran İslam İnqilabından sonra İran Qərb istiqamətindən tamamilə uzaqlaşmışdır. 1990-cı illərdə Türkiyəyə qarşı PKK terror təşkilatını dəstəkləyən İran Türkiyənin İsrail ilə olan münasibətindən narahatlığını da bu illərdə bildirmişdi. 		1980-ci ildə Türkiyədə dövlət çevrilişinin baş verməsi ilə münasibətlər pisləşsə də, İran-İraq müharibəsi zamanı əlaqələr yenidən bərpa edildi. Bu illərdə Türkiyə İranın ən əhəmiyyətli ticarət tərəfdaşlarından birinə çevrildi. 					İran 1980-ci illərdən sonra Türkiyəyə təzyiq göstərmək üçün PKK terroru kartından istifadə etməyə çalışsa da, iki ölkə arasında təhlükəsizlik sahəsində imzalanan müqavilələrə görə geri çəkilmək məcburiyyətində qalırdı. Digər tərəfdən PKK terrorunun İran qolu olaraq bilinən PJAK-ın meydana çıxması ilə bərabər İran bir vaxtlar bəslədiyi terrorun hücumuna məruz qalmışdır (47). 					Türkiyə regional güc kimi İranı rəqib olaraq görürdü. Eyni zamanda 1980-ci illərdən sonra Humeyninin İslam çevrilişini müsəlman ölkələrə yayma layihəsi ilə əlaqədar olaraq İran Türkiyə üçün irtica təhlükəsinin qaynağına çevrilmişdir. Digər tərəfdən İran PKK terroruna dəstək verdiyi üçün Türkiyənin beynəlxalq təhlükəsizliyinə zərər gəlməyə başlamışdır. 							1990-cı illərin sonlarından etibarən hər iki ölkədə iqtisadiyyatın inkişaf etdirilməsi zərurəti yarandı. Bu zərurət iki dövlət arasında gərginliyin azalmasında rol oynamış və iqtisadi münasibətlər zəminində diplomatik əlaqələr davam etdirilmişdir. Türkiyə ilə İran arasında iqtisadi cəhətdən yaxınlaşma Turqut Özalın prezidentliyi dövründə olmuşdur. 1996-cı ildə regional qurumlarla iş çərçivəsində İranla iqtisadi əlaqələr inkişaf etdirilmişdir. İran Türkiyənin təşəbbüsü ilə yaranan və 8 ölkəni birləşdirən D-8 təşkilatına qoşuldu. Böyük iqtisadi potensiala, iqtisadi qaynaqlara malik olan və geniş bir coğrafi məkanı əhatə edən səkkiz ölkə arasında ticarət münasibətlərini inkişaf etdirmək məqsədi ilə yaradılan bu qurum İran və Türkiyənin iqtisadi əməkdaşlığı çərçivəsində layihələrin irəli sürülməsinə və dünya iqtisadiyyatında vəziyyətlərini gücləndirməyə vəsilə olmuşdur (42).				1990-cı illərin ortalarında ikitərəfli əlaqələr yenidən pozulmuşdur. Bunun başlıca səbəbi Türkiyədə yaşanan siyasi cinayətlər və bu cinayətlərdə İranın barmağı olduğuna istiqamətli iddialar idi. Həmin dövrdə Türkiyə ilə İsrail arasında imzalanan hərbi əməkdaşlıq razılaşması narahatlığı artırdı. Nəcməddin Ərbakanın Baş nazir olması və ilk səfərini İrana etməsi, Rəfsəncaninin Türkiyəni ziyarət etməsi, müsəlman ölkələri əhatə edən əməkdaşlıq layihəsi D-8-in gündəmə gəlməsiylə düzələn əlaqələr; Sincandakı Qüds Gecəsinə İran səfirinin qatılması, İran sərhədindən PKK üzvlərinin sızması, İslami terror təşkilatlarına qarşı həyata keçirilən əməliyyatlarla əlaqədar fərziyyələr kimi mövzularla gərginliyini qorudu.1990-cı illərdə Sovet İttifaqının dağılması zamanı Mərkəzi Asiyadakı türk respublikalarında hansı ölkənin daha çox təsir sahibi olacağı mövzusunda İranla Türkiyə arasında bir rəqabət başlandı. İki ölkə İqtisadi Əməkdaşlıq Təşkilatının təsisçiləri olmaqla Mərkəzi Asiyadakı türk dövlətləri ortaq əməkdaşlıq etdilər.					1991-ci ildə Sovet İttifaqının dağılması və Soyuq müharibənin başa çatması regional siyasətdə mühüm dəyişikliklərə səbəb oldu. Bu dövrdə Ankara İranın regional güc olma səylərini təhdid olaraqdəyərləndirdiyi təqdirdə, İran da Türkiyəni “böyük şeytan”, Amerika tərəfindən istiqamətləndirilən bir ölkə olaraq qiymətləndirməyə başladı. 1990-cı ildə İranın PKK-ya verdiyi dəstəkTürkiyə-İran əlaqələrinə mənfi təsir göstərdi (35).									2000-ci illər Türkiyə tarixində əhəmiyyətli bir dəyişikliklər dövrü idi. 90-cı illərdə yaşanan siyasi və iqtisadi böhranlar 2000-ci illərlə birlikdə arxada qalmışdır. Bu çevrilmənin başlıca siyasi aktoru olaraq Ədalət və İnkişaf Partiyasının (AKP) Partiya hökuməti əsas götürülə bilər. AKP iqtidara gəldiyi 2002-ci ildən bu yana Türkiyənin ictimai, iqtisadi, siyasi və hüquqi quruluşunda köklü dəyişikliklər həyata keçirmişdir. AKP dövründə Türkiyənin xarici siyasətində də əsaslı dəyişikliklər baş vermişdir (24).Türkiyədə AKP-nin iqtidara gəlməsi ilə yeni bir xarici siyasət xəttinin, sürətli bir şəkildə iqtisadiyyatın inkişaf etməsi, Türkiyədə enerjiyə olan ehtiyacın artması kimi ümumi olaraq təhlükəsizlik və iqtisadi ünsürlər 2002-ci ildən sonrakı Türkiyə-İran əlaqələrini formalaşdıran ünsürlər olaraq qəbul edilə bilər. ABŞ-ın İraqa müdaxiləsindən sonra İraqda meydana çıxan etnik və dini əsaslı qarşıdurmaları, iqtisadi çöküntülər, dövlət quruluşunun süqutu ən çox İraqın sərhəd qonşusu olan Türkiyə və İrana təsir etdi. Şimali İraqda kürd millətçiliyinin artması nəticəsində bölgədə müstəqil bir kürd dövlətinin qurulması ehtimalı, Türkiyənin 1979-cu il İslam İnqilabı və Soyuq müharibə sonrasında ciddi gərginliklər yaşadığı İran ilə yaxınlaşmasını təmin edən bir amil olmuşdur.
Türkiyə-İran arasındakı ticarət həcmində 2000-ci illərin əvvəlindən etibarən ciddi bir artım müşahidə edilməkdədir. Bunun əsas səbəbi bu tarixə qədər iki ölkə arasında mövcud olan iqtisadi əlaqələrə əlavə enerji əməkdaşlıq ünsürüdür. Çünki hal-hazırda təxminən on altı milyard dollar olan ticarət həcminin çox böyük bir nisbətini enerji alış-verişi meydana gətirməkdədir. Türkiyə-İran iqtisadi əlaqələrinin 1990-cı illərin sonlarına qədər iki əsl ünsürü vardır. Bunlardan birincisi ticarət əlaqələrdir. İki ölkə arasındakı ticarət əlaqələri 1980-ci və 1990-cı illər boyunca enişli-yoxuşlu bir seyr izləmişdir. İran-İraq müharibəsinin və İran üzərindəki Qərb iqtisadi embarqosunun təsiri ilə 1980-ci illərdə Türkiyə və İran arasındakı ticarət əlaqələrinin həcmi 1,5-2 milyard dollara qədər çıxmış, ancaq bu nisbət 1990-cı illərin əvvəllərində sürətlə aşağı düşmüşdür.									İranın nüvə proqramı ikitərəfli münasibətlərə təsir göstərir.İranın nüvə əldə etməsi əsrlərdir davam edən enişli-yoxuşlu Türkiyə-İran münasibətlərində tarazlığın yenidən pozulması deməkdir.  Buna görə də, Türkiyə 2000-ci ildə müəyyən müddət təxirə saldığı nüvə proqramını yenidən gündəmə gətirməkdə və nüvə fəaliyyətlərinin davam etdirilməsi istiqamətində müxtəlif təşəbbüslər göstərməyə davam etdi. Çünki Türkiyə bölgədəki nüvə zənginləşdirmənin silahlanmaya çevrilməsindən çəkinirdi. Buna görə vasitəçilik prosesinə başlayaraq bölgənin təhlükəsizliyini artırmaq istəyirdi(48).İranın nüvə diplomatiyasının əhəmiyyətli simaları, İran xarici işlər naziri və UAEA (Beynəlxalq Atom Enerjisi Agentliyi) direktoru Məhəmməd Baradey, Amerikadan üst səviyyə təhlükəsizlik məsləhətçiləri və AB xarici siyasət rəhbəri Xavier Solonanın nüvə problemi çərçivəsində Türkiyəyə səfərləri Ankaranın bu problemdə asanlaşdırıcı bir rol öhdəsinə götürməsinin göstəricisidir (30).			2008-ci il avqustun 13-də İran İslam Respublikasının Xarici İşlər naziri Hüseyn Kaşkavi Türkiyə və İranın ikitərəfli münasibətləri inkişaf etdirmək əzminin olduğunu söylədi. 												2008-ci il avqustun 15-də isə İran İslam Respublikasının prezidenti ilk dəfə Türkiyəyə rəsmi səfər etdi. Nümayəndə heyətlərinin görüşü zamanı narkotik qaçaqmalçılığı, mütəşəkkil cinayətkarlıq və terrorizmlə mübarizə və digər bəzi məsələlərdə əməkdaşlıq haqqında müqavilə imzalandı. Bu görüş zamanı Mahmud Əhməd Necat Türkiyə ilə enerji sahəsində müqavilə imzalamaq niyyətində olduqlarını bəyan etdi. 										2013-cü ilin payızında İran prezidenti Əhməd Necatın prezidentlik müddəti başa çatdı. Bu, İranın Türkiyə ilə münasibətlərində yeni mərhələnin başlanğıcı idi. İranın yeni prezidenti Həsən Ruhani hakimiyyətə gəldikdən sonra bu istiqamətdə  addımlar atmağa başladı. Hər iki ölkənin xarici işlər nazirləri 2013-cü ilin payızında İstanbulda toplaşaraq regionda məzhəblərarası gərginliyi azlatmaq üçün birlikdə çalışmaq qərarına gəldilər (44).
Türkiyə ilə İranı birləşdirən bir sıra xüsusiyyətlər mövcuddur. Hər iki dövlət öz coğrafiyasında yaranmış və regionda suveren olmuş dövlətlərin tarixi varisidir. Buna görə də Türkiyə-İran münasibətlərinə tarixi baxımdan yanaşmaq zəruridir. Regional güc olma iddiası iki ölkəni tarix boyunca qarşı-qarşıya gətirmişdir. Türkiyə-İran münasibətlərində tarixi prosesin əsası Osmanlı və Səfəvi xanədanları arasında yüzillər boyu davam edən Şərqi Anadolu və İraq torpaqları üzərində ideoloji, siyasi və strateji mübarizənin aparılmasıdır. Bu dövrdə türkmən ənənələri əsasında yaranan dövlətdə, eyni zamanda türkmən həyat tərzindən uzaqlaşan Osmanlı oxunda inkişaf edən sünni kimlik  ilə Anadoluda yadlaşma duyğusuna qapılan yarıköçəri türkmənlər üzərində dini məzhəbə söykənən bir təsir quran türkmən mənşəli Səfəvi sülaləsi oxunda inkişaf edən şiə kimlik arasında diplomatik, iqtisadi, strateji mübarizə nəticəsində türkmənlər İrana, sünni kürdlər isə Osmanlıya istiqamətlənmişdilər. Bölgənin etnik quruluşundakı bu dəyişiklik iki ölkə arasında sərhəd mübahisələri başda olmaqla bir çox problemlərin sosioloji, psixoloji əsasını qoymuşdur. Bu dövrdə ikitərəfli münasibətlər monarxiya-cümhuriyyət əsasında qurulmasına və inkişaf etməsinə baxmayaraq, Pəhləvi və Atatürkün Qərblə yaxın münasibətlər qurması səbəbilə özünün qızıl dövrünü yaşamışdır. Bundan sonra İran və Türkiyə Pakistanı da öz tərəflərinə çəkərək  Mərkəzi Anlaşma Təşkilatını (CENTO) və bu bölgədə ilk regional əməkdaşlıq qurumu olan İnkişaf üçün Regional Əməkdaşlığı yaratdılar (42). 
Türkiyə və İranın siyasi və iqtisadi cəhətdən inkişafı son 35 ildə zidd şəkildə baş verdi. Birinin vəziyyəti yaxşılaşarkən digərinin vəziyyəti gerilədi. 1980-ci illərdə Turqut Özal türk iqtisadiyyatını inkişaf etdirərkən İran İraqla səkkiz illik bir müharibəyə başladı. Özalın hakimiyyətindən sonra 1990-cı illərdə Türkiyədə qeyri-sabit iqtidarlar hakimiyyətə gəldi. İranda isə prezidentləri Əli Əkbər Haşimi və Məhəmməd Xatəmi rəhbərliyində iqtisadi irəliləmə müşahidə olunurdu. 1998-ci ildə yüzdə 29-a çatan inflyasiya nisbəti 2005-ci ildə yüzdə 13-ə düşdü. Eyni şəkildə 2005-ci ildə vəzifəyə gələn Mahmud Əhməd Necatın səkkiz illik dövrü Türkiyədə Ədalət və İnkişaf Partiyasının (AKP) yüksəlişi ilə kəsişdi. 2001-ci ildə yüzdə 70-ə çatan Türkiyədəki inflyasiya, 2013-cü ilə gəlindiyində o dövr baş nazir olan prezident Rəcəb Tayyib Ərdoğan rəhbərliyində yüzdə 7.4-ə düşmüşdü. Əhməd Necat rəhbərliyindəki İranda isə inflyasiya əksinə  yüzdə 43-ə çıxdı. İranın Türkiyədə səfiri olmuş Firuz Dövlətabadiyə görə bu inkişaflar arasında əlaqə var idi. Dövlətabadi belə deyir: "İki ölkənin tarixləri araşdırıldığında bu tərz qarşılıqlı təsirlərə dair bir çox nümunə göstərmək olar. İranda İslam İnqilabı qələbə çalınca Türkiyədə İslami hərəkətlər güclənməyə başladı. İranda Xatəminin prezident seçilməsi və islahatçıların iqtidara gəlməsi Ədalət və İnkişaf Partiyasının seçki zəfərində təsirli oldu. İki ölkənin də bölgədə mərkəzi rol oynadığı düşünüldüyündə bu dəyişmələr bir-birindən müstəqil şəkildə olmadı" (53).
Geosiyasi mənada İran və Türkiyə SSRİ-nin dağılmasından sonra Avrasiyanın iki böyük ölkəsidir.  İki ölkənin bu coğrafi xüsusiyyətləri Avropa və Asiya ölkələrinə öz güclərini nümayiş etdirmələrinə imkan verir. İran Türkiyə üçün Mərkəzi Asiyaya açılan quru yolu nəqliyyatıdırsa, Türkiyə isə İrana görə Avropaya açılan qapıdır. İranın Türkiyə üzərindən təbii qaynaqlarını Avropa bazarlarına ötürmə imkanı, Türkiyənin isə İran vasitəsilə Mərkəzi Asiya, Qafqaz və Xəzər hövzəsi ilə müxtəlif iqtisadi əlaqələr qurma potensialına malikdir. İqtisadi sahədə Türkiyə İran sənayesi üçün əhəmiyyət kəsb etdiyi kimi İran da Türkiyənin enerjiyə olan ehtiyacını qarşılayır.  
Türkiyə-İran iqtisadi əlaqələrinin ikinci ünsürü nəqliyyat əlaqələridir. Hər iki ölkə bir-birlərinin Asiyaya və Avropaya uzanan tranzityolları üzərində yer almış və iki ölkə arasında nəqliyyat əlaqələrinin koordinasiya edilməsi gündəm yaradan maddələrindən biri olmuşdur. 1980-ci illərdə qurulan Türkiyə-İran Qarışıq İqtisadiyyat Komissiyası və Qarışıq Nəqliyyat Komissiyası çox zaman əlaqədar nazirlərin də iştirakı və nizamlı periodik fasilələrlə davam etmişdir. Ticarət əlaqələri və nəqliyyatməsələləri üzərində sıxlaşan Türkiyə-İran iqtisadi əlaqələrinə 1996-cı ildə “Təbii qaz razılaşması”nın imzalanması ilə yeni bir ölçü enerji əməkdaşlığınıəlavə etdi. Rifah-Yol Hökuməti vaxtında 8 avqust 1996-cı ildə İran ilə imzalanan, Türkiyənin 25 il müddətilə illik 3 milyard kubmetr təbii qaz almasını və bu rəqəmi 2007-ci ildə 10 milyard kub metrə çıxarmasını nəzərdə tutan razılaşma iki ölkə əlaqələrində olduqca əhəmiyyətli bir dönüş nöqtəsi olmuşdur (24).
 İran və Türkiyə xarici siyasətinin əsas cəhətlərindən biri iki ölkənin beynəlxalq münasibətlərdə strateji mənfəət əldə etmək istəməsidir. Türkiyə xarici siyasətinin strateji əsasıböhrana qarşı sabitlik olduğu halda, İran xarici siyasətinin strateji əsasını isəsabitliyə qarşı böhran doktrinası təşkil edir. Tehran xarici siyasətinin əsasını davamlı olaraq xarici hədə üzərində qurur və bundan daxili siyasətdə də vacib bir vasitə kimi istifadə edir. İran “nə Qərb, nə Şərq” şüarını əsas götürərək beynəlxalq münasibətlərdə meydan oxuma istiqamətini əsas götürmüşdür. Türkiyə xarici siyasətinin əsasını isə barış və istiqrar anlayışları təşkil edir. Türkiyə diplomatiyası “Yurdda barış, dünyada barış”şüarına əsaslanır (51).
Türkiyə və İran coğrafi mövqelərinin geosiyasi əhəmiyyəti, tarixi irsi, mədəni şəxsiyyətləri ilə əhalisinin böyük bir hissəsi İslam dininin fərqli məzhəblərini mənimsəmiş, müxtəlif rəhbərlik modelləri olan regional güclərdir. Türkiyə-İran münasibətlərində eyni coğrafiyanı paylaşan və ortaq sərhəd xəttində kəsişən fərqli şəxsiyyət təyin etməsinə sahib iki ölkənin bir-birləriylə birbaşa qarşılıqlı, rəqabətə və əməkdaşlığa girmələrinin qaçınılmazlığı müşahidə edilməkdədir. 
Türkiyə və İran münasibətlərində həlledici olan əsas amillər onların geosiyasi mövqeləri və tarixi bir mənşəyi olan, mədəni və məzhəb fərqliliyi önə çıxaran kimlikləridir. Bu vəziyyət iki ölkənin beynəlxalq sistemi və bölgə ilə bağlı fərqli dünyagörüşlərinin formalaşmasına gətirib çıxarmışdır. Türkiyə-İran münasibətlərində həlledici bir xüsusiyyət olan digər bir faktor isə beynəlxalq nizamda təhlükəsizliyi xarici siyasətin təməl ünsürü olaraq görmələridir (54).
Hal-hazırda Türkiyə və İran arasında geniş iqtisadi əməkdaşlıq və yüksək ticarət əlaqələri vardır. Eyni zamanda hər il çox sayda İran vətəndaşı turist olaraq Türkiyəni ziyarətə gəlir. İki ölkə arasındakı ticarət həcmi isə illik 7 milyard dollardan çoxdur (54).

             1.2. Müasir geosiyasi proseslərin Türkiyə-İran münasibətlərinə təsiri
	Tarixən dövlətlər arasında, beynəlxalq münasibətlərdə geosiyasi proseslərin öyrənilməsi ilə ictimai elmlər məşğul olmuşlar. “Geosiyasət elmi” bir əsrdən çoxdur ki, dünya siyasətində istifadə edilir. Geosiyasətin elm kimi formalaşması prosesi dünyada XIX əsrin sonlarından başlanır və siyasi coğrafiyanın predmet sahəsinə müəyyən müdaxilələrlə inkişaf edərək təxminən 1950-ci illərdə əsasən başa çatır (8;261). “Geosiyasət” anlayışını elmi ədəbiyyata İsveç mənşəli alman alimi Rudolf Çellen (1864-1922) gətirmişdir. Rudolf Çellen geosiyasəti “konkret məkanda yerləşən, daim genişlənən və inkişaf edən, coğrafi və bioloji orqanizmin qovuşduğu dövlət haqqında elm kimi” xarakterizə etmişdi. Alman alimi Fridrix Ratselə (1844-1904) görə geosiyasət dövlətin öz ətrafına, qonşularına, ilk növbədə yerləşdiyi coğrafi məkana münasibətini öyrənir və coğrafi məkan münasibətlərindən (ətraf aləmdən) irəli gələn, yaranan problemlərin həllini qarşısına məqsəd qoyur(8;262). Müasir geosiyasət dedikdə, beynəlxalq aləmdə dövlətin iqtisadi-siyasi, texnologiya, maliyyə, innovasiya və  enerji, o cümlədən hərbi imkanları və gücü, dünyadakı müsbət imici və beynəlxalq proseslərə təsiri, sivilizasiya ölçüləri (mədəni inkişafı, qlobal informasiya və kommunikasiya texnologiyalarına çıxışı, virtual təsir dairəsi vəs.) ilə məşğul olan elmi istiqamət nəzərdə tutulur. Deməli, müxtəlif beynəlxalq münasibətlər sistemi bir-birini əvəz etdikcə regional və qlobal geosiyasi proseslərdə nəzərə alınan meyarlar dəyişikliyə məruz qala bilər. Dövlətlərin yuxarıda sadaladığımız əlamətləri geosiyasi proseslərə təsir göstərməklə, beynəlxalq münasibətlərin aktorları arasında münasibətlərin inkişafını müxtəlif cərəyanlar üzrə istiqamətləndirir. 
Müasir geosiyasi proseslər Türkiyə-İran münasibətlərinə daha çox siyasi, iqtisadi cəhətdən təsir göstərməkdədir. Türkiyə və İran arasında əlaqələr uzun bir tarixə dayanmaqla, zaman-zaman gərgin və sıx münasibətlər müşahidə olunmuşdur. Türkiyə-İran münasibətlərində “Ərəb Baharı”, Rusiya və Qərb faktorlarını nəzərə almaqla müasir geosiyasi proseslərin təhlili aparılmışdır. Müasir beynəlxalq münasibətlərdə baş verən son hadisələr, xüsusilə də, “Ərəb Baharı” nəticəsində region dövlətlərinin siyasi, iqtisadi sahələrdə mövqelərinə dəyişiklik olunmuşdur. İranın regionda malik olduğu təsiri qoruyub saxlamaq üçün strateji addımları Qərb dövlətlərinin reaksiyasına səbəb olmuşdur. Bu vəziyyətdə Türkiyə də öz çıxarları naminə həm İran, həm də Qərblə münasibətlərini balanslaşdırmağa çalışır. “Ərəb Baharı” Tunis və Misirdə başlayıb, Orta Şərqə doğru genişlənməklə beynəlxalq münasibətlər sisteminə dərin təsir göstərmişdir.	Türkiyənin cənub sərhədlərində din və məzhəbin siyasi vasitə olaraq istifadə olunması narahat doğuran əsas məsələlərdəndir.												Türkiyə-Suriya əlaqələrində 2000-ci illərin əvvəllərindən başlayan inkişaf, Suriya hadisələri ilə böyük bir qırılma ilə nəticələnmişdir. “Ərəb baharı”nın ilk günündən etibarən xalq hərəkatlərini dəstəklədiyini dilə gətirən Ankara rəhbərliyi, Orta Şərqdə baş verən hadisələri yaxından təqib etmişdir. Suriya ilə yaxşı münasibətlər qurmağa çalışan Türkiyə, eyni zamanda Suriya rəhbərliyini daxili siyasətdə islahatlar həyata keçirməyə də səsləmişdi. Ancaq islahatların həyata keçirilməməsi, eyni zamanda, Suriya rəhbərliyinin nümayişçilərə qarşı şiddət tətbiq etməsi, Türkiyəni Suriya rəhbərliyinə qarşı qoymuşdur. Türkiyə İranın əksinə Suriyada yaşananların Əsəd rəhbərliyinin səhvi olduğunu və Əsədin bir an əvvəl rəhbərlikdən çəkilməsinin lazım olduğunu ifadə etmişdir. Suriyadakı döyüşlərdən qaçan yüz minlərlə Suriyalıların Türkiyənin cənub bölgələrinə axın etməsi ilə Türkiyənin Suriya problemindən birbaşa təsirlənməsinə səbəb olmuşdur. Suriyadakı problemə Türkiyənin səssiz qala bilməyəcəyini dilə gətirən Türkiyə Suriyaya xaricdən hər hansı bir müdaxiləyə müsbət münasibət göstərir və günahsız insan ölümlərini şiddətlə pisləyir.										Davutoğlunun qonşularla sıfır problem siyasəti təqdirəlayiq addımdır, lakin “Ərəb Baharı” bu siyasətin reallaşmasını çətinləşdirir. Türkiyə bir tərəfdən əksəriyyəti ərəb dövlətlərindən ibarət olan Orta Şərqdə mövqeyini gücləndirməyə və qorumağa, digər tərəfdən isə 60-70 illik qərb tərəfdaşlığını davam etdirməyə çalışır. Suriya böhranı kürd məsələsini qabartdı. Türkiyənin suriyalı üsyançıları dəstəkləməsi və Suriyanın da kürdlərə dəstək verməsi vəziyyəti gərginləşdirir. Lakin iki dövlət arasında bilinməyən məsələ İranın şimalı və kürd məsələsidir (52). İran “Ərəb baharı” yaşanan Misirdə H.Mübarəkin devrilməsindən sonra iki ölkə arasında zəif olan əlaqələri yaxşılaşdırmaq fikrindədir, lakin Misir tərəfi buna ehtiyatlı davranır. Türkiyə də Misirin demokratik bir ölkə olacağı üçün onunla əlaqələrə çox ümidlidir. Tunis və Liviyada siyasi və iqtisadi sahələrdə İranın təsiri zəif, Türkiyənin isə daha güclüdür. Yəməndə sünni-şiə qarşıdurması yaşanır, vəziyyət gərgindir. Beləliklə, Ərəbistan yarımadasında Suriyadan başqa İranın mənafeyinə uyğun ola biləcək başqa ölkə qalmır. Suriya məsələsinin İran üçün əhəmiyyəti tarixi İran-Suriya strateji əməkdaşlığından irəli gəlir. Uzun müddət həm Suriya, həm də İran ABŞ tərəfindən eyni mövqedən dəyərləndirilmişdi. Suriyanın regionda strateji mövqeyi və İsrail əleyhinə olması iki dövləti bir-birinə yaxınlaşdıran amillərdir. Suriya 1980-1988-ci illərdə İran-İraq müharibəsində İranı dəstəkləmişdi. İki tərəf arasında münasibətlərdə gərgin zamanlar da olmuşdur, belə ki, Livanda Hizbullahın güclənməsi ilə gərginlik yaşansa da, bu, uzun müddət çəkməmişdi. B.Əsədin dövründə də iki ölkə arasında əlaqələr öz əvvəlki yaxınlığını qorumuşdur. ABŞ-ın 2000-ci illərdə hər iki dövləti “şər oxu” adlandırması ilə iki ölkə arasında daha sıx bağlar yaranmışdır. 2000-ci illərdə Suriya-Türkiyə yaxınlaşması İranı narahat edirdi (40). “Ərəb Baharı”nın ilk illərində İran və Türkiyə xalq hərəkatlarının tərəfdarı idilər və bu baxımdan eyni mövqe nümayiş etdirirdilər. İran başda Misir, Tunis kimi əlaqələri zəif olan dövlətlərdə “Ərəb baharı”nı dəstəkləsə də, 2011-ci ilin mart ayında “Ərəb baharı”nın Suriyaya keçməsi ilə xalq hərəkatlarına qarşı mövqeyini dəyişdirdi və B.Əsəd rejimini iqtisadi və bir sıra yardımlar vasitəsilə dəstəkləməyə başladı. İran dəfələrlə Suriyada başlanan xalq hərəkatının əslində İrana qarşı və Qərb tərəfindən təşkil edildiyini bildirmişdi.											Hər iki tərəf Ortə Şərqdə mövcud vəziyyətin dövlətlərarasında ikitərəfli, xüsusilə də iqtisadi əlaqələrə təsir etməməsinə çalışır. Bu məqsədlə tərəflər Xarici İşlər Nazirliyinin nazir müavinləri səviyyəsində üç ayda bir görüşərək regional inkişafı qiymətləndirməyi qərara aldılar. Bu mexanizm çərçivəsində ilk görüş  Xarici İşlər Nazirliyi müşaviri Feridun Sinirlioğlunun 2014-cü ilin mart ayında Tehrana səfəri çərçivəsində baş tutmuşdur. İranın Körfəz dövlətləri ilə, xüsusilə də Səudiyyə Ərəbistanı ilə soyuq müharibəsi digər tərəfdən isə Türkiyənin Körfəz ölkələrində artan təsiri İranla rəqabətə səbəb olur.  “Ərəb baharı” yaşayan Misirdə, Liviyada da Türkiyə-İran rəqabəti müşahidə olunsa da, Suriya qədər deyildi. Bunun səbəbi kimi İranın Suriyada olduğu qədər Liviyada iqtisadi mənfəətlərinin olmaması idi. İran Suriya üzərindən Ağdənizə çıxmağı istəyir. Suriya məsələsi hər nə qədər  nəticələnməsə də, İran üçün narahatedici vəziyyət yarana bilər. Suriya məsələsində iki tərəf arasında fikir ayrılığı olmasına baxmayaraq, Türkiyənin neft və qaz idxalına görə, İranın isə Avropa və Asiyaya çıxma imkanlarına görə bir-birilərinə ehtiyacları vardır. Suriya böhranında İran-Türkiyə münasibətləri rəqabət və ya ittifaq yönlərində olacaqdır.											Suriya böhranı zamanı Türkiyə 3 milyondan çox suriyalıya sığınacaq vermiş və onlara təhsil, sağlıq və ictimai haqlardan faydalanmaq kimi xidmətlər təqdim etmişdir. Türkiyə silahlı müdaxilədən çəkinərək, ABŞ-ın müdaxiləsini gözləmiş, lakin insani yardımlarına davam etmişdir. ABŞ prezidenti B.Obama İraqa edilən beynəlxalq silahlı müdaxilələrin Amerika xalqına insan və iqtisadi baxımdan baha başa gəldiyi təcrübəsinə görə  Suriyaya müdaxilə etməkdən geri çəkilmişdi. 		Xalqının 90%-i sünni olan, lakin şiə idarəçiliyinin mövcud olduğu Suriyada Əsəd rejimini dəstəkləyən İrandan fərqli olaraq, Türkiyənin bu rejimə qarşı olması, Suriyada insan haqları və demokratik islahatlar istiqamətində çağırışları, İranın Türkiyə istiqamətli siyasətinə təsirsiz ötüşmür. 2015-ci ildə əldə edilən ABŞ ilə İran arasında nüvə sahəsində razılığın əldə edilməsi gərginliyi nisbətən azaltmasına ümid yaratmasına baxmayaraq, Suriyada beynəlmiləlləşmiş dövlətdaxili münaqişə ziddiyyəti genişləndirir.
Türkiyə bir tərəfdən region ilə münasibətlərində öz təsirini qorumağa çalışır, digər tərəfdən isə nüvə enerjisi, təbii qaz, raketdən müdafiə kimi mövzularda İranla münasibətlərində gərginlik hiss edilir. 2007-ci ilin yanvarında NATO-nun raketdən müdafiə sistemlərinin (RMS) Çexiya Respublikası və Polşada yerləşdirilməsi haqqında ABŞ və bu dövlətlər arasında danışıqlar başlandı. Raketdən müdafiə sistemlərinin əsas məqsədinin İrandan və Şimali Koreyadan gələ biləcək raket hücumlarının qarşısının alınması məqsədi daşıdığı bildirilirdi (61). Lakin Kreml bu dövlətlərdə RMS-in yerləşdirilməsini Rusiyanın milli təhlükəsizliyinə təhdid kimi qiymətləndirmiş və qətiyyətlə buna qarşı çıxmışdır. Almaniya da NATO üzvü olmasına baxmayaraq, Şərqi Avropa ölkələrində belə sistemlərin yerləşdirilməsi düşüncəsindən rahatsız olduğunu bildirmişdi (29). Danışıqların nəticəsində 2018-ci ildə Polşada Redzikova ərazisində Qalxan RMS-ə aid olan SM-3 tipli raketlərin yerləşdirilməsi planlaşdırılır (6; 305). Onu da qeyd edək ki,  Türkiyə Kürəcik ərazisində ABŞ RMS-ə sahibdir (62). Türkiyədə belə sistemlərin yerləşdirilməsi İranı qarşısına alacak bir vəziyyətə sala bilər. Nüvə enerjisi mövzusunda İranın nüvə sahəsində texnologiya və mütəxəssislərə sahib olması beynəlxalq təhdid olaraq qəbul edilməsinə səbəb olmuş və narahatlıq yaratmışdır. ABŞ İranın nüvə fəaliyyəti ilə əlaqədar olaraq, İrana iqtisadi və ticari sanksiyalar tətbiq etmişdi. ABŞ-ın İrandan neft idxalına davam edən dövlətlərə də sanksiya tətbiq edəcəyini bildirməsi Türkiyəni İrandan neft idxal edən dövlətlərdən biri kimi narahat edirdi. Lakin şəkil 1-dən göründüyü kimi, Türkiyənin İrandan neft idxalında sanksiyadan əvvəl və sonra dəyişiklik müşahidə olunmadı. Bunun əsas səbəbi kimi Türkiyənin regionda ABŞ-ın strateji tərəfdaşı olması, NATO-da iştirakını göstərə bilərik. Şəkildən göründüyü kimi, Avropa İttifaqı və Cənubi Afrika İranla neft ticarətini tamamilə dayandırmış, Yaponiya və Cənubi Koreya ilə 50%-dək, Hindistanla isə 13-14%-dək azalma müşahidə olunmuşdur. 

[image: Iran: Oil Exports After Sanctions]
Şəkil 1
	Türkiyə və İran arasında struktur və siyasi seçim fərqləri, fərqli ittifaq əlaqələri, beynəlxalq maraqlarda müxtəliflik mövcuddur. İki dövlət arasında əlaqələr yüksək səviyyəli rəsmi və işgüzar səfərlərlə inkişaf etdirilmişdir. Həsən Ruhaninin 2013-cü ildə İranın prezidenti seçilməsi iki ölkə arasında əlaqələri daha da yaxınlaşdırdı. İki dövlət rəsmiləri arasında səfərlərin edilməsinin böyük əhəmiyyəti var idi. Belə əhəmiyyətli səfərlərdən biri 2014-cü il yanvarın28-29-daBaş Nazir R.T.Ərdoğanın Tehrana olan rəsmi səfəri idi. Rəcəb Tayyib Ərdoğan İran prezidentinin birinci müavini İshaq Cihangirinin dəvətilə İrana səfər etmişdi. R.T.Ərdoğana ziyarət əsnasında, xarici işlər naziri Əhməd Davudoğlu, Enerji və Təbii Resurslar naziri Taner Yıldız, İnkişaf naziri Cevdet Yılmaz, İqtisadiyyat naziri Nihat Zeybekci, Mədəniyyət və Turizm naziri Ömər Çelik müşayiət etmişdilər. R.T.Ərdoğan səfər əsnasında İranın Ali Dini Lideri Xomeyni və prezident Ruhaniyle görüşlər keçirmişdi. Danışıqlarda İranla Türkiyə arasında ikitərəfli əlaqələr, regional və beynəlxalq məsələlərə dair ətraflı fikir mübadiləsi aparılmış, həmçinin Baş Nazir R.T.Ərdoğan və İran prezidenti həmsədrliyi ilə Yüksək Səviyyəli Əməkdaşlıq Şurası (YDİK) qurulmasına dair Birgə Siyasi Bəyannamə, Üstünlüklü (imtiyazlı) Ticarət Sazişi, Türkiyə-İran Birgə Ticarət Komitəsinin V Yığıncaq protokolu və Anadolu Agentliyi (AA) ilə IRNA (İran İslam Respublikasının dövlət informasiya agentliyi) arasında “Xəbər Əməkdaşlıq Protokolu” imzalanmışdı (32). Bu səfərdən qısa müddət sonra Türkiyə Prezidenti Abdulla Gülün dəvəti ilə İran Prezidenti Həsən Ruhani 2014-cü il iyunun 9-10-da Ankarada rəsmi səfərdə olmuşdu. Prezidentlər səviyyəsində rəsmi səfərlərlə yanaşı nazirlər səviyyəsində də sıx səfərlər müşahidə olunmaqdadır. Bu da iki ölkə arasında yaxınlaşmaya işarətdir. H.Ruhaninin səfəri Türkiyədə politoloqlar tərəfindən “tarixi bir ziyarət” və “yeni bir dövrün başlanğıcı” kimi xarakterizə edildi. H.Ruhanidən əvvəlki İran prezidentlərindən Mahmud Əhməd Necat və Məhəmməd Hatəmi Türkiyəyə, xüsusilə də İstanbula müxtəlif səbəblərlə səfər etsələr də, Ankaraya rəsmi səfərləri baş tutmamışdı. H.Ruhaninin səfərinin digər bir əhəmiyyəti 2014-cü il 28-29 yanvarda Baş Nazir R.T.Ərdoğanın Tehrana səfəri çərçivəsində yaradılması qərarlaşdırılan Yüksək Səviyyəli Əməkdaşlıq Şurasının ilk görüşünün keçirilməsi idi (25). Səfər böyük əhəmiyyət kəsb etsə də, tərəflər arasında İrandan idxal edilən təbii qazın qiymətində narazılıq və türk nəqliyyatçılarının İranda rastlaşdığı problemlər kimi məsələlər tam olaraq həll edilmədi. Lakin Suriya münaqişəsinin davam etdiyi bir vaxtda Orta Şərqin iki təsirli aktorunun bir araya gəlməsi böyük əhəmiyyət kəsb edir. Suriya məsələsinin həll edilməsinə Türkiyə İran əməkdaşlığı effektiv təsir göstərə bilər. Hər iki dövlətin regional məsələlərdə ortaq mövqe nümayiş etdirib etdirməyəcəklərini zaman göstərəcək. Lakin bu tip səfərlərin davamlı olması ortaq mövqe nümayiş etdirəcəklərini proqnozlaşdırır. 
Ərdoğan və Ruhani rəhbərlikləri, ikitərəfli əlaqələri dərinləşdirməklə bərabər,  eyni zamanda, regional məsələlərə də əhəmiyyət verirlər. Türkiyə ilə İran regionda sülh və təhlükəsizliyin təmin edilməsi və qorunub saxlanılmasına, region ölkələrinin gələcəyinə öz xalqlarının qərar verməsinə çalışır və regionda yüksələn ekstremizm təhdidi ilə mübarizə aparırlar. Bununla bərabər tərəflərin Orta Şərqdəki bəzi problemlər qarşısında mövqelərində fəqliliklərin olması qısa müddətdə ortaq mövqeyə gələcəklərini çətinləşdirir (26).
Son zamanlar İran-Türkiyə münasibətlərində Rusiya faktoru da əhəmiyyətli rol oynayır. Hələ Soyuq müharibə illərində İran-Rusiya münasibətlərində şübhə və güvənsizlik hökm sürürdü. 1979-cu ildə SSRİ-nin Əfqanıstana hərbi müdaxiləsi İran sərhədlərini təhlükə altında qoyurdu. 1980-1988-ci illərdə İran-İraq müharibəsində SSRİ-nin Bağdadla yaxın münasibəti İran-Rusiya münasibətlərini gərgin olaraq saxlayırdı. SSRİ-nin Əfqanıstandan çəkilməsi və İran-İraq müharibəsinin bitməsi ilə İran-Rusiya münasibətlərində yaxınlaşma başladı. 1990-cı illərdə münasibətlər eyni xətlə davam etdirilirdi. 1990-cı illərdə Rusiyanın qərbə meyilli siyasəti İranla münasibətlərinin inkişafını ləngidirdi. Alman kompaniyası Simensin 1979-cu il inqilabından sonra iki reaktor üzrə işləri dayandırdığı Buşeyrdə 1000 meqavat yüngül su reaktorunun inşasının başa çatdırılması haqqında 1995-ci ildə Moskva və Tehran arasında 800 milyon dollar dəyərində müqavilə imzalandı (63). V.Putinin hakimiyyətə gəlməsi ilə İranla Rusiya arasında nüvə və hərbi sahədə əməkdaşlığı davam etdirildi.Stanislav Tarasov Rusiyanın Suriyada Türkiyə ilə siyasi və hərbi koordinasiya axtarışında olduğunu qeyd edir. Tarasova görə, Rusiyaya qarşı təmkinli davranan Ankara, Qərbin ona istiqamətli yeni bir səhvi üzündən Moskva ilə daha isti münasibət qura bilər (18). İran-Türkiyə münasibətlərində Rusiya faktorunu araşdırarkən Rusiya-İran təhlükəsizlik münasibətlərini, Moskva-Ankara yaxınlığını, Rusiya-Türkiyə münasibətlərində Suriya böhranını, Türkiyə-İran münasibətlərində Suriya böhranını və üçlü arasında fikir ayrılığı kimi mövzuları araşdırmaq lazımdır. 
Türkiyə-Rusiya münasibətləri təhlükəsizlik istiqamətindən daha çox iqtisadi əlaqələr üzrə irəliləməkdədir. Rusiya prezidenti V.Putin, İran prezidenti H.Ruhani və Azərbaycan prezidenti İlham Əliyevin 2016-ci ilin avqustun 8-də Bakıda görüşü regional əməkdaşlıq imkanlarını artırmışdır. Avqustun 9-da S.Peterburqda V.Putin R.T.Ərdoğan ilə görüşündə iki ölkə arasında münasibətləri strateji tərəfdaşlıq istiqamətində inkişaf etdirmək haqqında müzakirələr aparmışdı (49). 2015-ci ilin noyabr ayında Rusiyaya məxsus təyyarənin Fəthullahçı Terror Təşkilatına mənsub bir pilot tərəfindən salınması Türkiyə və Rusiya arasında ikili münasibətlərə ciddi mənfi təsir göstərmişdi. Türkiyə-Rusiya münasibətləri iki xarizmatik liderin isti münasibətləri sayəsində yenidən gözdən keçirilmişdir. Rusiya və Türkiyə tərəfi Rusiya təyyarəsinin vurulmasının Moskva-Ankara münasibətlərinin pozulması məqsədli olduğu fikrindədirlər. 
İran Suriyada tərəfdaş olaraq hərəkət etdiyi Rusiyaya məxsus Tupolev-22M3 tipli uzun mənzilli bombardman təyyarələri və Sukhoi-34 qırıcılarının Həmədan kəndinin şərqindəki Şahid Nojeh hava bazalarından istifadə etməsinə icazə verməsi ilə Rusiyaya Suriya əməliyyatlarında 12 km məsafəlik bir üstünlük yaratmışdır.
BBC Azərbaycanın 22 avqust 2016-cı il tarixli məlumatında qeyd edilir: İran xəbər verir ki, Rusiya Suriyadakı hədəflərə zərbə endirmək məqsədilə İran hərbi hava bazasından istifadəni müvəqqəti olaraq dayandırıb. Xarici İşlər Nazirliyinin sözçüsü Bəhram Qasemi deyib ki, əməliyyat “indilik dayandırılıb” və təyyarələr “çıxıb gedib”. Bu hava reydləri Rusiya tərəfindən üçüncü ölkənin bazasından hava kampaniyası başlanandan bu yana son 1 ildə, İran torpağından isə İkinci Dünya Müharibəsindən bəri ilk dəfə olaraq keçirdiyi hərbi əməliyyat olmuşdu. İran Ali Milli Təhlükəsizlik Şurasının katibi Əli Şamxani Rusiya ilə “strateji” əməkdaşlığı tərif etmişdi. Lakin bir sıra millət vəkilləri şikayət edirdilər ki, bu, İslam Respublikasının Konstitusiyasını pozur, beləki İranın konstitusiyası xarici hərbçilərin ölkə ərazisində yerləşməsini qadağan edir. General Dehqan deyib ki, Rusiya “əməliyyatlarının sürət və dəqiqiliyini artırmaq məqsədilə daha çox təyyarə gətirməyi qət etmişdi”. "Bu səbəbdən də onlar təyyarələrə yanacağı əməliyyat ərazisinə yaxın yerdə doldurmalı idilər. Nojeh bazasından da buna görə istifadə etmişdilər. Amma biz onlara qəti şəkildə hərbi baza verməmişik” (13).
Rusiya və İran arasında Suriyanın əhəmiyyəti nədən ibarətdir? Rusiyanın Suriyaya müdaxilə etməsinin əsas səbəbi tarixən mövcud olan strateji əməkdaşlıqdır.
Rusiya və Suriya arasında rəsmi əlaqələr 1944-cü ildən başlansa da, iki xalq arasında əlaqələr 1914-cü ildən əvvələ gedib çıxır. Suriya müstəqil olduqdan sonra tərəflər arasında 1946-cı ilin fevralın 1-də imzalanan gizli razılaşmaya əsasən Suriyanın Fransa və İngiltərə işğalından tamamilə qurtarılması və təhsil və ticarət əlaqələrinin inkişaf etdirilməsi qərara alınır. Suriya prezidenti Hafiz Əsədin ilk xarici səfərini 1971-ci il fevralın 3-də Moskvaya etməsi ilə iki tərəf arasında münasibətlər strateji əməkdaşlığa doğru irəliləmişdi. 1980-cı il fevralın 8-də SSRİ və Suriya arasında 15 maddəlik təhlükəsizlik və əməkdaşlıq razılaşması imzalanmışdır (13). SSRİ-nin süqutu ilə Rusiya Orta Şərqdəki mövqelərində zəifləməsinə baxmayaraq, 1993-cü ildən yenidən Ərəb dünyasına yönəlməyə başladı. 
1960-cı illərdən SSRİ dünyanın əksər regionlarında hərbi və siyasi təsiri mövcud idi. Yaxın Şərq, SSRİ-nin prioritet sahələrindən biri idi. Moskva Suriyada Tartus və Latakiyadan kəşfiyyat uçuşları və birgə hərbi dəniz təlimləri üçün istifadə edirdi (64). Rusiyanın Tartustda 1977-ci ildən bəri donanma üçün baxım və dəstək kompleksi yerləşir. Bu müəssisə eyni zamanda Rusiyanın Aralıq dənizindəki yeganə dəstək bazasıdır. Tartus kompleksində yalnız mülki personal saxlanılır (14). 
Suriya ilə Rusiya arasında yanvarın 18-də imzalanmış müqaviləyə əsasən, icarədar bu müddət ərzində yerli qanunvericiliyin nəzərdə tutduğu bütün məsuliyyətlərdən azad olur və hərbi bazanı modernləşdirməklə bağlı öhdəlik götürür. Rusiya hökümətinin qanuni informasiya portalına (Sputnik) əsasən bu müqavilə 25 ildən bir avtomatik yenilənərək 49 il müddətinə etibarlıdır. Tərəflər müqaviləni dayandırmaq haqqında niyyətlərini bir-birlərinə ən az bir il əvvəl yazılı formada və diplomatik kanallarla bildirməlidirlər. İmzalanmış bu müqaviləni şərh edən Rusiya Dövlət Duması Müdafiə Komitəsinin sədr müavini bildirib ki, saziş qısa vaxt ərzində ratifikasiya olunaraq qüvvəyə minəcək. Onun fikrincə, bu müqavilə Rusiyanın geopolitik oyunçu qismində yenidən Yaxın Şərqdə möhkəmlənməsinə səbəb olacaq. Rusiya Federasiya Şurası Müdafiə və Təhlükəsizlik Komitəsinin sədri Viktor Ozerov isə Tartus hərbi bazasının icarəyə götürülməsində məqsədin Aralıq dənizindəki Rusiya hərbi gəmilərinə xidmət göstərilməsi olduğunu deyib. Rusiyanın Aralıq dənizindəki uzunmüddətli mövcudluğunu Türkiyənin maraqları prizmasından şərh edən Ankara “Yıldırım Beyazıt” Universitetinin professoru Salih Yılmaz bildirib ki, yaranmış vəziyyət NATO-nu adekvat tədbirlərə sövq etməlidir: “Qeyd edim ki, Rusiyanın Tartus hərbi bazasını icarəyə götürməsi SSRİ dönəmində Suriya ilə imzalanmış müqavilələr əsasında gerçəkləşdirilib. Qarşıdakı dövrdə Rusiyanın bu hərbi bazanı daha da genişləndirməsi, müasirləşdirməsi nəzərdə tutulur. Təbii ki, Rusiyanın Tartusda möhkəmlənməsi, oradakı hərbi bazada raket batareyaları yerləşdirməsi NATO üzvü olan Türkiyəni narahat etməyə bilməz. Çünki bu halda Türkiyə həm Krım, həm Tartus, həm də Ermənistanda yerləşdirilmiş raketlərin əhatəsində qalır. Əgər müharibə şəraiti yaranarsa Türkiyə birbaşa hədəfdə olacaq. Ona görə də Rusiyanın Tartusu rəsmən icarəyə götürməsindən sonra NATO-nun Türkiyə sərhədlərini möhkəmləndirəcəyini düşünə bilərik. Digər tərəfdən, əgər Türkiyə-ABŞ münasibətlərindəki gərginlik aradan qaldırılmazsa, Türkiyə-Rusiya münasibətləri daha da dərinləşəcək. O halda Türkiyə ilə Rusiya regionda bir-birilərinin maraqlarını nəzərə alaraq, hərəkət etməli olacaqlar” (12). Rusiya jurnalisti, televiziya aparıcısı Maksim Şevçenkonun bir qəzetə verdiyi açıqlamasında Suriya müxalifəti içərisində SSRİ-də təhsil almış və rus dilində yaxşı danışa bilən bir sıra insanın olduğuna diqqət çəkmişdir. Onun sözlərinə görə Əsəd rejiminə qarşı olan müxalif qüvvələr belə Rusiyanı özlərinə yaxın bilirlər. Suriyali müxalif liderlər mövcud dövlət sistemini və regional ittifaqları davam etdirəcəklərini ifadə etmişdilər. Şevçenkoya görə Əsəd rejiminin yıxılması fələstinli qaçqınlar kimi dezavantajlı qruplara daha təhlükəli olacaq. Bu vəziyyətdə müsəlmanlar arasında ixtilaflar daha da dərinləşəcək. Beləliklə, Suriya həm İranın, həm də Rusiyanın ortaq nöqtəsidir. 
Türkiyənin İran və Rusiya ilə iqtisadi əlaqələri inkişaf etməkdədir. Təyyarə böhranından sonra Türkiyə-Rusiya ticarətində ciddi geriləmə olmuşdu. Rusiya gömrük qeydlərinə görə iki ölkə arasında ticarətdə keçən ilə nisbətən 43% geriləmə müşahidə olunur. İki ölkə ticarəti 10.8 milyard dollardan 6.1 milyard dollara qədər geriləmişdi. Türkiyədə 15 iyul müvəffəqiyyətsiz dövlət çevrilişi cəhdindən sonra İranın təhlükəsizlik məqsədilə Türkiyəyə səyahətləri dayandırması turizm sektoruna ziyan vurmuşdu. Putin-Ərdoğan görüşməsindən sonra, ticarət əlaqələri yenidən düzəlməyə başlamışdır. 
İran, Rusiya və Türkiyə Suriyanın ərazi bütövlüyünün saxlanılmasına cəhd edirlər. Suriyanın ərazi bütövlüyünün pozulması ilə yeni bir ərazi xəritəsinin formalaşmasına əks mövqe nümayiş etdirirlər. İran və Rusiyanın Əsəd rejimini dəstəkləməsi, Türkiyənin isə əks mövqe tutması fikir ayrılığına səbəb olmasına baxmayaraq, Türkiyə vasitəsilə Suriya müxalifətçilərinin İran-Rusiya ilə əlaqə qurmaları təşkil edilə bilər. 

II FƏSİL
MÜASİR DÖVRDƏ TÜRKİYƏ-İRAN ƏLAQƏLƏRİ REGİONAL SİYASİ   PROSESLƏRİ MÜƏYYƏN EDƏN AMİL KİMİ

             2.1.Müasir dövrdə Türkiyə-İran əməkdaşlığının əsas istiqamətləri							
	Türkiyə və İran coğrafi mövqelərinin onlara verdiyi geosiyasi əhəmiyyəti, tarixi irsi, mədəni şəxsiyyətləri ilə əhalisinin böyük bir hissəsi İslam dininin fərqli məzhəblərini mənimşəmiş, fərqli rəhbərlik modelləri olan regional güclərdir. Türkiyə-İran münasibətlərində eyni coğrafiyanı paylaşan və ortaq sərhəd xəttində kəsişən iki ölkənin bir-biri ilə birbaşa qarşılıqlı rəqabət və əməkdaşlığa girmələrinin qaçınılmazlığı müşahidə edilməkdədir. Bu vəziyyət Türkiyə-İran əlaqələrinin kompleks bir əlaqələr bütünü olaraq formalaşmasını qarşımıza çıxarmaqdadır (28). Geosiyasi mənada İran və Türkiyə Sovetlər Birliyinin dağılmasından sonra təkrar xatırlanan Avrasiya coğrafi sahəsinin iki böyük ölkəsidir. Coğrafi xüsusiyyətləri bu iki ölkəni Avropa və Asiya üzərindəki ölkələrə öz güclərini hiss etdirmə imkanı vermişdir. İran Türkiyə üçün Mərkəzi Asiyaya quru yolu nəqliyyatı fürsəti verərkən, Türkiyə isə İran üçün Avropaya açılan qapıdır. İranın Türkiyə üzərindən təbii qaynaqlarını Avropa bazarlarına təqdim etmə şansı olduğu təqdirdə, Türkiyə də İran üzərindən Mərkəzi Asiya, Qafqaz və Xəzər hövzəsi ilə müxtəlif iqtisadi əlaqələr qurma potensialına malikdir. İqtisadiyyatda Türkiyə İran sənayesinin tamamlayıcı ünsürünü təşkil edir, İran isə enerjidə Türkiyənin ehtiyacını qarşılayır.	
Türkiyə ilə İran arasındakı münasibətlər iki dövlət arasındakı sərhəd 312 mil olmasına baxmayaraq dəyişməz qalaraq qarşılıqlı şübhə və yarış yolu ilə uzun müddətə müəyyən edilmişdir.1926-cı il aprelin 22-də Türkiyə ilə İran arasında Tehranda “Dostluq haqqında müqavilə” imzalandı. Əsas prinsiplər dostluq, bitərəflik, bir-birinə hücum etməmək idi. 1932-ci ildə yanvarın 23-də Türkiyə ilə İran arasında Tehranda sərhəd haqqında müqavilə imzalandı. Qeyd edək ki, Türkiyə ilə İran arasında sərhəd dünyada ən qədimdir və 1514-cü il Çaldıran döyüşü və “Zuhab müqaviləsi”nə görə dəyişməmişdir.
Müttəfiq olan dövlətlər arasındakı əlaqələr 1979-cu il inqilabından sonra korlandı. Ankara Tehranın regional nizamı dəyişdirmək istəyini təhdid kimi hiss etdi. İran isə öz növbəsində Türkiyəni Qərbin yaxın müttəfiqi və buna görə də onu özünə potensial baxımdan düşmən kimi qəbul etdi.
Gərginliklərə əlavə olaraq, Tehran və Ankaranın tamamilə zidd dünyagörüşü olmuşdur: Türkiyə konstitutsiyalı dünyəvi bir dövlətdir, İran isə İslam qaydalarının və dinin mühüm rol oynadığı, həmçinin hərbin də daxil olduğu teokratik bir dövlətdir. Ancaq iki dövlət lazım gəldikdə, xüsusilə enerji və kürd məsələlərində əməkdaşlıq da etmişlər. Münasibətlər 2002-ci il seçkilərindən sonra islami köklər daşıyan Türkiyənin Ədalət və İnkişaf Partiyasından sonra inkişaf etmişdir.
İki ölkə Suriya vətəndaş müharibəsində rəqib mövqedədirlər. Türkiyə Bəşər Əsəd rejiminin aradan qaldırılmasına çalışdığı halda, İran onu dəstəkləyir. Ancaq onlar aralarında böyük fərq olmasına baxmayaraq kiçik qeyri-məmnunluqla münasibətlərini idarə edirlər (60).
Türkiyə və İran əlaqələrini tarixi baxımdan nəzərdən keçirdikdə təhlükəsizlik, iqtisadiyyat və ticarət sahələrində əməkdaşlığın əsas istiqamətləri nəzərə çarpır. İki ölkə arasındakı əlaqələrdə ən əhəmiyyətli mövzulardan biri təhlükəsizlik problemləri olmuşdur. İki ölkə həm daxili, həm də xarici siyasət baxımından geosiyasi mövqelərinə uyğun olaraq öz təhlükəsizliklərini təmin etmək istiqamətində bir-birlərinə qarşılıqlı bağlı olmuşlar (20).	
 İki ölkə arasındakı əlaqələri təhlükəsizlik çərçivəsində qiymətləndirdiyimizdə mənbəyini bölgənin etnik və dini quruluşunda olan problemlər, ideologiya və rejimə istiqamətli narahatlıqlar, iki ölkənin terrora münasibəti və özü ilə ortaya çıxan sərhəd təhlükəsizliyi ilə bağlılığının şahidi olarıq. 2003-cü ildə ABŞ-ın İraqamüdaxiləsindən sonra kürdlərin müstəqillik səylərinin artması İran və Türkiyənin təhlükəsizlik sahəsində narahatlıqlarını artırmışdı. Bu çərçivədə iki ölkə arasında təhlükəsizlik sahəsində əməkdaşlıq təmin edilmişdir.2004-cü ilin iyul ayında İran PKK-nı terror təşkilatı olaraq qəbul edərkən Türkiyə də İran əleyhdarı Xalqın Mücahidləri Təşkilatını terror siyahısına almışdır (36). İranı Türkiyə ilə təhlükəsizlik əməkdaşlığına məcbur edən səbəblər bunlardır: ABŞ-ın PKK-nı İrana qarşı istifadə edə bilmə narahatlığı;  İraqa yerləşmiş olan Xalqın Mücahidləri Təşkilatının özünə qarşı istifadə edilməsi narahatlığı; PKK-nın 2004-cü ilin martında İran içində PJAK adlı bir təşkilat qurması və bu təşkilatın İran əleyinə əməliyyatı; ABŞ ilə yaşanan gərginlik və əlaqələrin gələcəyinin naməlumluğu qarşısında Türkiyəni özünə qarşı təşkil edilən fəaliyyətlərdən uzaq tutmaq istəyi (21).						İki ölkə arasındakı əlaqələrdə dönüş nöqtəsi 1996-cı ilin avqust ayında o dövrdə Türkiyə Cümhuriyyətinin Baş Naziri olan Nəcməddin Ərbakanın Tehran səfəri ilə olmuşdur. Nəcməddin Ərbakanın Baş Nazir olduqdan sonra ilk xarici səfərini İrana etməsi böyük əhəmiyyət daşıyırdı. O dövrdə Nəcməddin Ərbakan İran, İraq və Türkiyəni bir-birinə yaxınlaşdırmaq istiqamətində siyasət yeritməyə başladı. Tehranda səfər çərçivəsində iki ölkə arasında iqtisadiyyat, sənaye və mədəni sahələrdə müxtəlif sazişlər imzalanmışdır (59). 
Türkiyə ilə İran arasındakı əlaqələrin ən əhatəli və davamlı olduğu sahələrdən biri də ticarət və iqtisadi əlaqələr sahəsində əməkdaşlıqdır. 1990-cı illərin sonlarından etibarən hər iki ölkədə iqtisadiyyatı inkişaf etdirmək ehtiyacı gündəmə gəlmiş, bu bir çox gərginliyin azaldılmasında təsirli rol oynamış və iqtisadi fəaliyyətlər səviyyəsində diplomatik əlaqələr davam etdirilmişdir. Ticarət əlaqələrinin inkişafı və iki ölkənin iqtisadi sahədə bir-birinə yaxınlaşdığı dövr T.Özalın Baş Nazirliyi dövrü olmuşdur. 1996-cı ildə regional təşkilatlarla əməkdaşlıq çərçivəsində İranla iqtisadi əlaqələr inkişaf etdirilmişdir (38). Daha sonra böyük bir iqtisadi potensialı, müxtəlif iqtisadi qaynaqları və geniş bir coğrafi sahəni təmsil edən səkkiz ölkə arasında ticarət əlaqələrini inkişaf etdirmək məqsədilə Türkiyənin rəhbərliyi altında yaradılan D-8 təşkilatına İranın qoşulması Türkiyə və İranın iqtisadi əməkdaşlıq çərçivəsində konkret birgə layihələr irəli sürmələrinə və dünya iqtisadiyyatındakı vəziyyətlərini gücləndirmələrinə səbəb olmuşdur (42). 2004-ci ildən etibarən Türkiyə şirkətləri İranda xarici sərmayə yatırımına görə ikinci sırada yer alıblar. İran isə Türkiyənin qaz ehtiyacını təmin edən ikinci ölkə mövqeyindədir (20).						1990-cı illərdə Türkiyə ilə İran arasında iqtisadi münasibətlərdə ticarət kəsiri mövcud idi. 2001-ci ilin sonunda təbii qaz idxalının başlaması ilə bu ticarət kəsiri daha da artmağa başladı. 2002-ci ildə Türkiyə İrana etdiyi 350 mln dollar civarında ixraca qarşılıq olaraq 850 mln dollar dəyərində idxalat etmişdir. Türkiyənin bu kəsiri aradan qaldırmaq üçün etdiyi bütün səylərə baxmayaraq, aradan keçən 8 ildə bu istiqamətdə bir dəyişiklik olmadı. Türkiyə 2010-cu ildən İrandan aldığı 8 mlrd dollarlıq neft və təbii qaz idxalına qarşılıq olaraq bu ölkəyə 3,4 mlrd dollar dəyərində ixrac həyata keçirdi. Türkiyənin baş naziri Ərdoğanın 2009-cu ilin oktyabrında İrana etdiyi səfər zamanı iki ölkə arasında ticarət həcminin 30 mlrd. dollara çıxması hədəfi qarşıya qoyuldu. Türkiyə bu məqsədlə türk iş adamlarını İranda sərmayə qoyuluşuna və iş aparmağa təşviq edir. 2000-ci illərin ikinci yarısında iki ölkə arasında iqtisadi əlaqələrə iki faktor mənfi təsir göstərirdi. Bu faktorlardan birincisi İranın “qoruyucu” iqtisadi siyasətidir. Xüsusilə ticarət münasibətlərində yüksək gömrük vergilərinin olması Türkiyənin İrana olan ixracını məhdudlaşdırmışdır. İran tərəfi bu problemi aradan qaldıracağına dair söz versə də, bir nəticə əldə edilməmişdir (50).
1990-cı illərin sonlarında Türkiyə ilə İran arasında diplomatik, iqtisadi, ticarət münasibətləri də dayanma nöqtəsinə gəldi. Lakin İran prezidenti Məhəmməd Hatəminin, Türkiyədə isə xarici işlər naziri İsmayıl Cemin səyləri nəticəsində iki ölkə arasında münasibətlər nizamlandı. Türkiyə prezidenti Əhməd Necdat Sezərin 2002-ci ilin iyun ayında İrana etdiyi səfər Türkiyə ilə İran arasında münasibətlərdə irəliləyişə nail oludu. Bu səfər, həmçinin Türkiyə ilə İran arasında praqmatik münasibətlərin başlanğıc nöqtəsini yaratmışdır. Həmin dövrdə Türkiyə və İran öz aralarında ideoloji fərqlilikləri bir kənara qoyaraq ticarət və iqtisadi sahədə münasibətlərini inkişaf etdirməyi hədəflədi. Ə.N.Sezərin səfərindən qısa bir zaman əvvəl Türkiyə İrandan mavi qaz idxalına başlamış və Türkiyə-İran İşçi Şurası yaradılmışdı. Sezərin İrana səfəri iki ölkə arasında təhlükəsizlik problemlərinin də nəzarət altına alındığının başlanğıcı demək idi (27).
Regionda iki əhəmiyyətli dövlət olan Türkiyə və İran arasında mövcud olan tarixi dostluq bağları, xüsusilə, 2000-ci illərin əvvəllərindən etibarən qarşılıqlı səylərlə bütün sahələrdə əhəmiyyətli əməkdaşlıq və etimad mühitinə əsaslanmışdır. Edilən qarşılıqlı səfərlər, iqtisadi, siyasi və təhlükəsizlik sahələrində imzalanan razılaşmalar ilə iki ölkə arasındakı münasibətlər tarixdə olmadığı qədər inkişaf etmiş və tərəflər qarşılarına yeni hədəflər qoymağa başlamışlar (59).
İranın şirkətlərinin sayı 2009-cu ildən etibarən İstanbulda böyük ölçüdə artdı. 2010-cu ildə 64 mln tl  sərmayəsi olan 636 şirkət ilə İstanbulda qurulan xarici şirkət sayı baxımından ilk sıralarda oldu. Türkiyə İranlı iş adamları üçün əhəmiyyətli bir çıxış nöqtəsi olaraq Dubayın yerini tutmağa başladı.						İran Türkiyənin qaz idxalının 20 faizini təşkil edir. Amma İran etibarlı tərəfdaş olmamışdır. 
Türkiyə və İran arasında 2008-ci ildəki ticarət dövriyyəsi 10 milyard dollar təşkil edib. İranın ixracı 8,2 milyard dollar təşkil edib, bunun çoxu da karbohidrogen ehtiyatları olub. Türkiyə isə 2 milyard ixrac edib. 2009-cu ildə Türkiyənin ixracının sabit qalmasına baxmayaraq, İran Türkiyəyə 3,4 milyard dollarlıq malın ixrac edilməsindən imtina etdi. Türkiyənin İrana ixracatı onun ixracatının 2 faizindən çoxunu təşkil etmir. 2014-cü ildə Türkiyə və İran arasındakı ticarət dövriyyəsi 13,7 milyard dollara çatdı.										İranla Türkiyə arasında ticarət münasibətləri 2012-ci ildə 22 milyard dollardan 2014-cü ildə 13,7 milyarda düşmüşdür. 2015-ci ildə isə bu rəqəm 9,9 milyard dollar məbləğində olmuşdur (33).										Türkiyə və İran arasındakı iqtisadi əlaqələrə təsir edən sektorlardan biri də təbii qaz və neftdir. Türkiyə-İran ticarət həcminin 16 milyard dollara çatması ciddi bir irəliləmə olaraq qəbul edilməsinə baxmayaraq, iki ölkə arasındakı ticarət kəsri qarşılıqlı asılılıq prinsipini təmin edə bilməmişdir. 
Digər bir tematik mövzu olan İranın nüvə texnologiyasına çatmaq istəməsi regional tarazlıqları dəyişdirəcəkdir.Türkiyənin sülh əsaslı nüvə texnologiyaya və nüvə enerjiyə çatma səyləri ikitərəfli əlaqələrdə başqa bir rəqabət sahəsi yaradacaqdır(34).
İki ölkə arasında son dövrdəki ən əhəmiyyətli əməkdaşlıq sahələrindən biri olan Tehranda imzalanan “Nüvə mübadiləsi” razılaşmasıdır. Aylarla davam edən diplomatik danışıqlar nəticəsində İranın nüvə böhranında kiçik hesab edilməyəcək bir mərhələ qət edilmişdir. “Tehran Bəyannaməsi” deyə adlandırılan bu razılaşmanın memarı Türkiyə Xarici İşlər Naziridir.Tehranda imzalanan “Nüvə Mübadiləsi Sazişi” Türkiyə xarici siyasətinin böyük bir müvəffəqiyyətidir. Razılaşma Xarici İşlər Naziri Əhməd Davudoğlu, Braziliya Xarici İşlər Naziri Celso Amorim və İran Xarici İşlər Naziri Menuçehr Muttaki tərəfindən imzalanmışdır. Sazişin imzalanması mərasimində Baş Nazir R.T.Ərdoğan, Braziliya Prezidenti Lula Da Silva və İran Prezidenti M.Ə.Necat da iştirak etmişdir. Bu razılaşma diplomatiya və dialoqun zəfəridir (17).												İranın nüvə proqramı 2005-ci ildən etibarən Türkiyə-İran münasibətlərində önəm kəsb etməyə başladı. Türkiyə problemin diplomatik yolla həlli üçün əvvəlcə asan, daha sonra isə vasitəçilik rolunda çıxış etmişdir. 2010-cu ilin mayında Türkiyə baş naziri Rəcəb Tayyib Ərdoğan Tehrana planlaşdırılmamış səfər etdi. Səfərdə məqsəd İranın nüvə proqramına məsələsində beynəlxalq ictimaiyyətdə onun mövqeyini müdafiə etdi. “Faktiki olaraq indi İranda heç bir nüvə silahı yoxdur. Amma bizim regionda yerləşən İsrail nüvə silahına malikdir. İndiyə kimi beynəlxalq ictimaiyyət İsrailə qarşı nə etdi? Bu doğrudanmı qanunların aliliyidir, yoxsa başçıların? ”(58)
İranla Türkiyə 400 ilə yaxın 560 km-lik bir sərhədlə əsas qonşu dövlətlərdir. Türkiyənin İranda səfirliyindən savayı, Təbriz, Urmiya və Məşhəd Baş konsulluqları fəaliyyət göstərməkdədir. Türkiyədə isə İranın Ankarada səfirliyindən başqa, İstanbul, Ərzurum, Trabzon Baş konsulluqları fəaliyyət göstərməkdədir. 
Türkiyə prezidenti Abdullah Gül, Xarici işlər naziri Əhməd Davutoğlu, Dövlət naziri və iş adamlarından,digər rəsmilərdən ibarət nümayəndə heyəti 2011-ci il fevralın 13-16-da qonşu ölkə İrana rəsmi səfər etdi.İdeoloji və təhlükəsizlik qayğıları Türkiyə ilə İran arasında siyasi münasibətlərə uzun müddət mənfi təsir göstərmişdir. Türkiyədə Ədalət və İnkişaf Partiyasının hakimiyyətə gəlməsi nəticəsində iki ölkə arasında münasibətlərə dair praqmatist düşüncələr də meydana çıxdı. Xüsusilə PKK-nın bir qolu olan PJAK-ın İranda terror fəaliyyətlərinə başlaması iki ölkənin PKK-ya qarşı ortaq mübarizəyə başlamasına səbəb oldu. Türkiyə və İran İraqın ABŞ tərəfindən işğal edilməsindən sonra İraqın gələcəyinə dair birgə qayğılar duymağa başladı. Türkiyə Məclisinin amerikan əsgərlərinin Türkiyə torpaqları üzərindən İraqa girmələrini rədd etməsi İranın Türkiyəyə olaninamınınartmasına səbəb olmuşdur. Beləliklə, İraqın ərazi bütövlüyünün qorunması və müstəqil bir Kürd dövlətinin meydana çıxmasının qarşısını almaq məqsədi ilə İran və Türkiyə arasında siyasi “işbirliyi” gücləndi. Eyni zamanda ABŞ-ın İranı rejim dəyişikliyi siyasəti ilə təhdid etməsi və İran üzərində Amerikan təzyiqinin artması da İranı Türkiyəyə yaxınlaşdırdı. İran, beləliklə Türkiyəni neytrallaşdırmağı və onun İrana qarşı ABŞ ilə eyni cəbhədə yer almasının qarşısını almağa çalışmışdır. Buna qarşılıq olaraq Türkiyə İran ilə ABŞ arasında qəti bir mövqe tutmaqdan çəkinmişdir(27).
İranın ticarət tərəfdaşları içərisində Çin, Hindistan, Cənubi Koreya ilə birlikdə Türkiyə də vardır. İran Türkiyəyə əsas etibarilə xam neft, neft məhsulları, etilen polimerlər və dəmir məhsulları ixrac edir. Türkiyə isə İrana buğda, düyü, qarğıdalı və elektrik cihazları ixrac edir. 

İkitərəfli ticarət və iqtisadi münasibətlər 
Türkiye - İran idxal ve ixrac göstəriciləri (milyard ABŞ dolları)
	
	2011
	2012
	2013
	2014
	2015
	2016*

	İxrac 
	3.59 
	9.92 
	4.19 
	3.88 
	3.67 
	1.44 

	İdxal
	12.46 
	11.97 
	10.38 
	9.83 
	6.10 
	1.50 

	Həcm
	16.05 
	21.89 
	14.57 
	13.71 
	9.77 
	2.94 

	Saldo
	-8.87 
	-2.05 
	-6.19 
	-5.95 
	-2.43 
	-0.06 


Mənbə: TÜİK *Ocak-Nisan 

Türkiyənin İrana ixracında qızıl, polad profil, lif lövhə və avtomobil yan sənaye məhsulları üstünlük təşkil edir. Türkiyə İrandan əsas etibarilə neft və neft məhsulları, təbii qaz alır. Türkiyəyə gələn İranlı turist sayı 2014-cü ildə 1.590.664, 2015-ci ildə isə 1.700.385 təşkil edir. 
İqtisadi sahədə iki ölkə arasında Birgə İqtisadi Komissiya fəaliyyət göstərir. Bu Komissiyanın son iclası 2016-cı il aprelin 7-9-da Ankara və Konyada keçirilmişdir. 
	İkinci qurum İşçi Şurasıdır. 2001-ci ildə yaradılan İşçi Şurasının son toplantısı 2016-cı il martın 5-də keçirilmişdir. 
Növbəti qurum nəqliyyat çatdırılması üzrə Birgə Komissiyadır. 2014-cü il aprelin 28-29-da sonuncu toplantısı keçirilmişdir (39).
İran və Türkiyə iri ticarət tərəfdaşlarıdır. 
Türkiyə NATO-nun fəal iştirakçısı hesab olunur. NATO-nunsipərinin Türkiyə ərazisində yaradılması Türkiyə ilə İran arasında böhranın yaranmasına səbəb oldu. İran bildirirdi ki, bu, ABŞ-ın İsraili istənilən əks hücumdan qorumaq siyasətidir. Bundan başqa İranın ali dini lideri Ayətulla Əli Xameynibəyan edirdi ki, Türkiyə Suriya siyasətinə, NATO-nun müdafiə sipəri yaratmasına və “Ərəb baharı”ndan sonra ərəb dünyasında ateizmin yayılmasına yenidən baxmalıdır. 
Türkiyə ilə İran beynəlxalq təşkilatlar çərçivəsində də əməkdaşlıq edir. Hər iki ölkə İqtisadi Əməkdaşlıq Təşkilatı çərçivəsində əməkdaşlıq edir. Türkiyə eyni zamanda İrana gələn turistlərdən böyük gəlir götürür. İkitərəfli ticarət mütəmadi olaraq artır. 2005-ci ildə ikitərəfli ticarət dövriyyəsi 4 mlrd-a qədər artdı (2000-ci illə müqayisədə). Türkiyə təxminən qaza olan tələbatının 30 faizini İranın hesabına ödəyərək, ildə 10 mlrd. kub metr qaz idxal edir. Eyni zamanda, hər il 1 milyon iranlı Türkiyəyə turist səfəri edir. İranın birinci vitse-prezidenti Məhəmmədrza Rəhimi 2012-ci ilin oktyabrında bəyan etdi ki, İranla Türkiyə arasında ticarət münasibətlərinin həcmi sürətlənib və ildə 30 mlrd dollara çatıb.  
İki ölkə arasında terrorizmə qarşı mübarizə sahəsində də əməkdaşlıq vardır. İran və Türkiyə İraqda terroristlərə qarşı mübarizəyə dair öhdəlik götürmüş, 1000 türk əsgəri hava və qurudan Şimali İraqda hərbçilərə qarşı hücuma keçmişdilər (58).
İran Türkiyənin 400 illik bir keçmişə sahib 560 km-lik bir sərhəddi olan qonşusudur. İki ölkə arasında regional məsələlərdə fikir ayrılıqları olsa da, bunun ikitərəfli münasibətlərə təsir göstəməməsi üçün hər iki ölkə çalışır. 
İlk toplantısı 2014-cü il iyunun 9-da Ankarada keçirilən Türkiyə-İran Ali səviyyəli Əməkdaşlıq Şurasının ikinci toplantısı Türkiyə  prezidentinin  İrana səfəri çərçivəsində 2015-ci il aprelin 7-də Tehranda keçirildi. Səfər çərçivəsində ətraf mühit, səhiyyə, qadın və ailə, nəqliyyat və iqtisadfiyyat sahəsində əməkdaşlıq haqqında 8 müqavilə imzalanmışdır.Türkmənistanın bitərəfliyinin 20-ci ildönümü münasibəti ilə R.T.Ərdoğanın Aşqabada səfəri çərçivəsində ali səviyyədə İran prezidentinin birinci köməkçisi İshak Cihangiriyi 2015-ci il dekabrın 12-də qəbul etdi. Türkiyənin xarici işlər naziri Mövlud Çavuşoğlu 2015-ci il 27-28 mayda Küveytdə keçirilən İslam Əməkdaşlıq Təşkilatının Xarici İşlər Nazirləri Şurasının 42-ci toplantısında İran xarici işlər naziri Cavad Zəriflə görüşmüşdür. 
2016-cı ilin yanvar ayından etibarən İranın nüvə proqramı ilə əlaqədar olaraq ona tətbiq olunan sanksiyalar aradan qaldırıldı. Bu hadisəni İran həm ikitərəfli münasibətlər, həmdə bölgənin mənfəəti baxımından mühüm bir addım kimi qiymətləndirdi. 
Mədəniyyət və turizm iki ölkə arasında diplomatik əlaqələr çərçivəsində, hər zaman İranın Türkiyənin daha çox həssaslıq göstərdiyi sahə olmuşdur. Mədəni əlaqələrin inkişaf etdirilməsi çərçivəsində ən son 2008-ci ildə yeni razılaşma imzalanmışdır. Şah dövründən etibarən İran Türkiyə ilə inkişaf etdirdiyi mədəni əlaqələrdə Türkiyədən bir addım daha irəlidə, daha seçici və daim irəliyə atılan mövqedə olduğu görülməkdədir. İddiaya dəlil olaraq Türkiyə Respublikasının Mədəniyyət və Turizm Naziri Ərtoğrul Günayın 6 Fevral 2010-cu il tarixində etdiyi 4 günlük son İran səfərindəki iki ölkənin əlaqədar nazirləri tərəfindən edilən şərhləri göstərmək olar. 
İran mədəniyyət naziri Hosseini; iki ölkənin müsəlman şəxsiyyətinə vurğu edərək köhnədən Türkiyədə ədədləri 11-i tapan Fars Dili və Ədəbiyyatı Təhsil hissələrinin 3-ə düşdüyünü mənfi qiymətləndirərək yenidən artırılmasını, Avropada konsertlər təşkil edən“Barış və Umut” musiqi qrupunun Türkiyədə də səhnəyə qoyulmasını, Ankara və İstanbulda Fars Dili təhsili üçün yeni binaların satın alışını sürətləndirəcək icazə qərarının çıxarılması istədi. Bundan başqaİpək Yolu layihəsi ilə əlaqədar Türkiyə tərəfindən irəli sürülən layihələr qiymətləndirilə bildirərək İsfahanın İslam Dünyasının köhnədən paytaxtı olduğuna vurğu etdi. Bu anda ECO-nun mədəni işlərlə əlaqədar təşkilati mərkəzi İranda fəaliyyətlərini davam etdirməkdədir.
Hosseini, həmçinin İranın Türkiyə ilə kino, ədəbiyyat, mədəniyyət mövzuları, iki ölkə arasında jurnalistlər dostluq dərnəyinin qurulması ilə əlaqədar əməkdaşlıq təklif edərək, İstanbulda nümayiş etdirilən İran Mədəniyyət Mirası tanıtım sərgisinin bənzərinin İranda da açıla bilməsini dedi. Nazir hər il 1 milyon İranlı turistin Türkiyəni ziyarət etdiyini də mədəni əlaqələrin əhəmiyyətli bir parçası olduğuna vurğu etdi. Danışıqların sonunda Türkiyəli nazir Quranı Kərimin 1500-cü illərdə əllə yazılmış bir nüsxəsini İranlı həmkarına hədiyyə etdi. Buna qarşılıq İran Mədəniyyət naziri da Fars mədəniyyət və tarixini izah edən kitabı nazir Günaya hədiyyə etdi. 
İranın Türkiyənin bir neçə şəhərində fəaliyyətləri davam edən mədəniyyət mərkəzləri, fars dili kursları, şiəliklə əlaqədar açıq fəaliyyəti, öz istəkləri istiqamətində təyin etdikləri mədəni əməkdaşlıq sahələri, Tehran-Antalya təyyarə səfərlərinin tək tərəfli ləğvi və s. qarşı; Türkiyənin İranda daha 2002-ci ildə aça bildiyi tək Türkcə Təhsil Bölümü olması diqqət çəkir. Nazir Günayın xaricdə Yunus Emre mədəniyyət mərkəzləri açma işlərinin İran üçün də etibarlı ola biləcəyi, İranda Türk mədəniyyəti təqdimat sərgilərinin açılamaq imkanlarını və Türkiyədəki universitetlərin Fars hissələrinin təşviq edilə biləcəyi kimi şərhləri ayrıca diqqət çəkməkdədir. Göründüyü kimi, İran həm zaman, həm də əməkdaşlıq sahələrinin müəyyənləşdirilməsi baxımından Türkiyədən həmişə bir addım irəlidə və təyin edici mövqedə olmuşdur (47).
Türkiyə və İranın siyasi və iqtisadi inkişaflarında son 35 ildə zidd şəkildə irəliləyişlər baş verdi. 1980-ci illərdə Turqut Özal türk iqtisadiyyatını inkişaf etdirdiyi zamanda İran İraqla səkkiz illik müharibəyə başladı. Türk siyasətində 1990-cı illərdə qeyri-sabit iqtidarlar hakim oldu. İran isə prezidentləri Əli Əkbər Haşimi və Məhəmməd Xatəmi rəhbərliyində iqtisadi irəliləmə ilə tarixə düşdü. 1998-ci ildə yüzdə 29-a çatan inflyasiya nisbəti 2005-ci ildə yüzdə 13-ə düşdü. Eyni şəkildə 2005-ci ildə vəzifəyə gələn Mahmud Əhməd Necatın səkkiz illik prezidentlik dövründəmünasibətlər Türkiyədə Ədalət və İnkişaf Partiyasının (AKP) yüksəlişi ilə kəsişdi. 2001-ci ildə az qala yüzdə 70-ə çatan Türkiyədəki inflyasiya, 2013-cü ildə o dövrdə baş nazir olan prezident Rəcəb Tayyib Ərdoğan rəhbərliyində yüzdə 7.4-ə düşmüşdü. Əhməd Necat rəhbərliyindəki İranda isə inflyasiya tərsinə bir seyr izləyərək yüzdə 43-ə çıxdı. 	İranın köhnə Türkiyə səfirlərindən Firuz Dövlətabadiyə görə bu inkişaflar arasında əlaqə vardır. Dövlətabadi belə deyir: "İki ölkənin tarixləri araşdırıldığında bu tərz qarşılıqlı təsirlərə dair bir çox nümunə görülə bilər. İranda İslam İnqilabı qələbə çaldıqdan sonra Türkiyədə İslami hərəkətlər güclənməyə başladı. İranda Xatəminin prezident seçilməsi və İslahatçıların iqtidara gəlməsi Ədalət və İnkişaf Partiyasının seçkilərdə qalib gəlməsində təsirli oldu. İki ölkənin də bölgədə mərkəzi rol oynadığı düşünüldüyündə bu dəyişmələr bir-birindən müstəqil şəkildə olmadı. 2011-ci ildə “Ərəb baharı”nın baş verməsi ilə Tehranla Ankara arasındakı fikir ayrılıqları artdı. İki tərəf regional inkişafları çox fərqli şərh edirdi. İraqa da əks olunan Suriya döyüşü, İslam Dövlətinin (İD) ortaya çıxışı və Yəmən böhranı Tehranla Ankara arasındakı gərginliyi artırdı. 							Türkiyə Suriya prezidenti Bəşər Əsədin devrildiyi günü görməkdə qərarlı olduğu halda, İran da eyni qətiyyətlə Əsəd rəhbərliyinin ayaqda qalmasına çalışırdı.	 Həsən Ruhani 2013-də İran prezidenti seçiləndə həmin dövrdə Türkiyə xarici işlər naziri Əhməd Davudoğlu Tehrana səfər etdi. Suriya savaşı o günlərdə köhnəlmişdi. İranlı səlahiyyətlilər Ankaranın Suriya müharibəsində Suriyaya istiqamətli siyasətini dəyişdirə bilmək düşüncəsinə qapıldı. Ancaq bu ümidlər boş çıxdı. Ərdoğan Əsədi devirməktə qərarlıydı və CNN kanalına verdiyi bir müsahibədə İranın Əsədə verdiyi dəstəkdən narahat olduğunu da açıqca dilə gətirdi. Suriya məsələsi Tehranla Ankaranın tək anlaşılmazlıq mövzusu deyildi. Türkiyənin İD-nə şəffaflıqdan uzaq siyasəti İranla əlaqələri daha da gərdi. Belə olduğu halda bu regional münaqişələrin ikitərəfli əlaqələrə nə qədər əks olunduğu əhəmiyyətli bir məsələ olaraq ortaya çıxır.	Aparıcı İranlı diplomat Cyrus Naşir bu qiymətləndirməni tamamilə rədd edir və Əl-Monitora belə deyir: "İran və Türkiyənin ikitərəfli münasibətlərində heç bir problem yoxdur. Anlaşılmazlıqlar regional məsələlərlə əlaqədardır....Bu anlaşılmazlıqları İranla Türkiyənin ikitərəfli əlaqələrinə daşımamaq lazımdır".	
İki tərəf arasında bir sıra rəsmi ziyarət reallaşsa da, bu ziyarətlərin havası çox isti görünmür. Məsələn, Ərdoğan son Tehrana səfərinin əvvəlində “France-24” kanalına verdiyi müsahibədə İranın bölgədə məsuliyyətsizcə hərəkət etdiyini söylədi. Bu sözlər Tehranda, xüsusilə mühafizəkarların hakim olduğu parlamentdə sıx reaksiyayla qarşılandı. Nəticədə Ərdoğan Dini Lider Ayətullah Əli Xamneyi və Ruhaniylə də görüşdü, amma iki tərəfin regional mövzulardakı mübahisələri davam etdi. İranla altı qlobal güc iyulun 14-dəBirgə Əhatəli Fəaliyyət Planı üzərində uzlaşınca Türkiyə müqaviləni müsbət qarşıladı və Ərdoğan İranı təbrik etdi. Ancaq regional məsələlərə gəlincə iki ölkə arasındakı anlaşılmazlıqların sürdüyü görülür. İran xarici işlər naziri Məhəmməd Cavad Zərif nüvə razılaşmanın imzalandığı Avstriyadan dönüncə regional tura çıxdı. Türkiyə və Səudiyyə Ərəbistanının bu turda iştirak etməməsi diqqətçəkici idi. Zərif əslində Ankaraya getməyi planlaşdırırdı, amma bu səfər son dəqiqədə ləğv oldu. İki ölkənin xarici işlər nazirlikləri tərəfindən edilən ortaq şərhdə səfərin ləğvi zaman çətinliyindən qaynaqlandığı deyildi. Ancaq “France-24”-ə görə ləğv səbəbi Zərifin AKP-yə müxalif bir nəşr orqanı olan Respublika qəzetinə yazdığı məqalə idi. Zərif bu məqalədə bölgədəki bəzi ölkələri tənqid etmiş və Suriyadakı terror qruplarını dəstəkləməklə günahlandırmışdı. Bundan bir neçə gün sonra Türkiyənin Tehrandakı səfiri İran Xarici İşlər Nazirliyinə çağırıldı. Səfirə Türkiyəyə gedən İran vətəndaşlarının can təhlükəsizliyindən narahatlıq duyulduğu çatdırıldı. Bunun səbəbi isə Türkiyənin Van şəhərinə gedən bir İran sərnişin avtobusunun sərhədə yaxın bir bölgədə hücuma məruz qalması idi (53).		İran-Türkiyə ikitərəfli münasibətlərində hələ çox ciddi bir çətinlik yaşanmamış olsa da, regional məsələlərdən qaynaqlı gərginliyin son 30 ildə görülməmiş bir nöqtəyə doğru getdiyini söyləmək səhv olmaz. 		
Türkiyə və İran arasındakı digər regional qarşıdurma sahəsi isə Şimali Qafqaz bölgəsidir. Ermənistan-Azərbaycan, Gürcüstan-Rusiya qarşıdurması, Çeçenistan-Rusiya arasındakı müharibə ikitərəfli əlaqələri müəyyənləşdirən amillərdir.ABŞ-ın Əfqanıstanı işğalı və 2014-cü geri çəkilmə planları Şimali Asiyadakı tarazlıqları dəyişdirəcəkdir. Türkiyə, Əfqanıstan və Pakistan arasındakı qarşıdurmalarda aktiv bir tərəfsizlik siyasəti izlərkən İran, Hind və Çin oxlu bir siyasət izləməyi davam etdirməkdədir.
	Ankara və Tehran arasında münasibətlər üç geniş mərhələdən keçmişdir:
Birinci mərhələ Post-inqilab dövrüdür. İran inqilabı bir növ beynəlxalq sistemdə şok yaratdı və 1979-cu ildə Sovetin Əfqanıstanı işğalı ilə birlikdə Türkiyənin Qərbdə əhəmiyyəti artdı. Türkiyənin strateji dəyərləri xüsusilə inkişaf etdi, çünki ABŞ İranda Sovet raket sınaqlarına nəzarət etməyə xəbərdarlıq stansiyalarını tez itirdi. Türkiyə tezliklə Tehrandakı yeni rejimini tanıdı və ABŞ sanksiyalarına qatılmadı. 1980-ci ildə İraq İranı işğal etdiyi zaman Türkiyənin İrandakı yeni siyasəti formalaşdırmağa zamanı yox idi. Hər iki ölkə ilə həmsərhəd olan Türkiyə səkkiz il münaqişə zamanı bitərəf qaldı. Lakin müharibə Türkiyənin böhrana məruz qaldığı vaxtda iqtisadiyyatına mühüm təkan verdi. Hər iki ölkə əsas malları üçün Türkiyəyə etibar etdi. 1983-cü ilə qədər Türkiyənin İrana ixrac etdiyi mallar bütün Türkiyənin ixracatının 19%-ni təşkil edib, Almaniyanı geridə buraxaraq Türkiyənin öndə gələn ticarət tərəfdaşı olmuşdur. 
İkinci mərhələ 1990-cı illəri əhatə edir. İran-İraq müharibəsi başa çatdıqdan sonra İran-Türkiyə münasibətləri ideoloji fərqlərə görə bir qədər münaqişəli oldu. Hər biri digərinin dünyəvi-dini fərqinin dar prizmasını araşdırdı. Türklər Türkiyədəki fundamentalist hərəkatlara İran dəstəyindən xüsusilə şübhələnirdi. İranın Ankaradakı səfiri müsəlman qadınların universitet və dövlət idarələrində hicab geyiminin qadağasını tənqid etdikdən və hətta qadağanın əleyhinə nümayişlərdə iştirak etdikdən sonra persona-non-grata elan edilmişdi. Ankaranı, həmçinin, İran ərazisində fəaliyyət göstərən Kürd Fəhlə Partiyasının (PKK) üsyançılarına İranın yardımı da məyus etmişdi. 1991-ci ildə Türkiyə PKK üçün silah daşıması şübhəsi ilə İran bayraqlı gəmi də saxlayıb. İran da paralel olaraq türklərə şübhə bəsləyir. Bir zamanlar Ayətullah Ruhullah Xameyni zarafatla demişdi ki, dünyəvi xarakter daşıyan Atatürkçülük kommunizmdən daha pisdi. İran, həmçinin Azərbaycanın daxilində türklərin müdaxiləsinə də şübhə edirdi. Çünki Azərbaycan əhalisinin Türkiyəyə yaxın linqvistik əlaqələri vardır.										Lakin İran Türkiyəyə daha çox xarici təhlükə kimi diqqət yetirirdi. NATO-nun bir üzvü kimi Türkiyə onların birgə sərhəddinə dünyanın ən güclü hərbi ittifaqını gətirdi. Sovet İttifaqı dağıldıqdan sonra Qərb də Moskva imperiyasının bir hissəsi olan yeni müstəqillik qazanmış Mərkəzi Asiya dövlətlərində İran təsiri ilə mübarizə aparmaq üçün Türkiyəyə döndü. İki dövlətin İraqda da fikirləri toqquşur. Türkiyə istəyir ki, Səddam Hüseyn iqtisadi sanksiyalara son vermək üçün beynəlxalq aləmlə əməkdaşlıq etsin. Ankara, həmçinin Bağdadın bütün İraq ərazisində nəzarət yaratmasının marağında idi. Lakin İran İraq ilə səkkiz illik müharibədən sonra Bağdad rejiminin zəifləməsində maraqlı idi.   
Üçüncü mərhələ Ərdoğan və AKP dövrü münasibətlərdir. Yeni ticarət imkanlarının inkişaf etməsi və regional siyasətdə aparıcı aktor olması ilə Ankara İran da daxil olmaqla öz qonşuları ilə “sıfır problemlər” əsasında bir siyasət inkişaf etdirdi. Hətta dərin məzhəb ayrılıqları olmasına baxmayaraq,bu, münasibətlərin inkişaf etməsinə mane olmadı. Türkiyə və İranın dövlət başçılarının tez-tez səfərləri ilə Ankaranın Yaxın Şərqdəki görünüşü İran və müttəfiqlərinə daha az ziddiyyətli gəldi. Türklər İranı ən həssas zamanında əhəmiyyətli dəstəklə təmin etdi. Ankara Rusiya və Venesuela ilə birlikdə 2009-cu il iyun ayındakı mübahisəli seçkilərdən sonra prezident Mahmud Əhməd Necat üçün şərtsiz dəstək təklif edən ilk hökümətlərdən biri idi. Türkiyə höküməti həmçinin İran rejimi siyasi nəzarəti bərpa etmək üçün Yaşıl Hərəkata etiraz nümayişlərini zorla yatırdığı zaman da səssiz qaldı. İran da xüsusilə həssas kürd məsələsində yavaş-yavaş öz mövqeyinə keçdi. İran bir il PKK-nın fəaliyyətinə göz yumduqdan sonra Tehran hərəkatın tədricən onun ərazisinə daxil olmasının qarşısını almağa başladı. Tehranın bu siyasətə keçməsi ilə PKK-nın bir qolu kimi meydana çıxan Kürdistan Azad Həyat Partiyası İran təhlükəsizlik qüvvələrinə hücum etdi. Buna cavab olaraq, İran Şimali İraqın ucqar dağlarında onlara artilleriya hücumlarına başladı. İranın yeni siyasəti Türkiyəyə özünü sevdirmək və onunla ağıllı əməkdaşlığa başlamaq üçün bir yol idi; bu, həmçinin bir zamanlar İraqı işğal edən lakin PKK-ya qarşı hərbi hərəkət etmək istəməyən ABŞ-ı utandırmaq üçün də bir yol idi. 		
2012-ci il dekabr ayında Ərdoğan söylədi ki, hökümət PKK-nın həbs edilən lideri Abdullah Öcalan ilə danışıqlara başlayıb. Sülh prosesinin bir hissəsi kimi, Türkiyə kürd siyasətçilərinin gəlməsini və məhkəmədə kürd dilindən istifadə edilməsinə icazə verdi. PKK da öz növbəsində türk məhbusları azad etdi. 2013-cü ildə Öcalan atəşkəs üçün ictimai məktubu qəbul etdi. 2013-cü ilin ortalarında PKK üzvləri Türkiyədən çəkilməyə başladı. 								Sülh prosesi İŞİD kimi tanınan İslam dövlətinə Ankaranın cavabı üzərindən fikir ayrılıqları səbəbi ilə açılmağa başladı. Türkiyə Kobanidə kürdlərə İŞİD ilə mübarizəyə kömək etmədi. Kürdlər Ankaranın fəaliyyətsizliyinə etiraz etdilər. Daha sonra türk döyüş təyyarələri PKK mövqelərini bombaladı və Türkiyə əsgərləri cənub-şərqdə naməlum işğalçılar tərəfindən öldürüldü. 2015-ci il iyul ayında PKK Şimali İraqdakı PKK düşərgələrinə hücum edən türk hava qüvvələrinə görə atəşkəsin pozulduğunu söylədi. 2015-ci ilə qədər İran PKK məsələsində fəal rol oynamağı dayandırdı. Lakin həm Tehran, həm də İran PKK-ya qarşı əks mövqedə qaldılar.
2010-cu ildə prezident Abdullah Gül İslam Respublikasının son hədəfləri barəsində şübhələrini ifadə etdi. Eyni zamanda, baş nazir Rəcəb Tayyib Ərdoğan beynəlxalq ictimaiyyət və Türkiyənin müttəfiqlərini İranın nüvə silahının inkişafına görə narahatlığının artdığı bir zamanda atom enerjisi üzrə Tehranın dinc niyyətlərinin olduğuna zamin durdu. Ərdoğan dəfələrlə İran proqramının real problem olmadığını müdafiə etdi. Bu mərkəzi məsələ beynəlxalq təhlükəsizlik və qaydalara uyğun olmadığı üçün Tehrana mühüm psixoloji təkan ola biləcəyini sübut etdi.   			2010-cu il may ayında Türkiyə və Braziliya İranla 1,200 kq uranı saxlamağa Türkiyəyə göndərmək üçün razılığa gəldilər. Bunun müqabilində İran tibbi istifadə üçün izotoplar istehsal edən Tehran Tədqiqat Reaktoruna yanacaq çubuqları istədi. Bu dünyanın ən çətin problemlərindən bəzilərini həll edə biləcək əsas aktor kimi özünü yaratmağa Ankaranın strategiyasının bir hissəsi idi. Razılaşma Türkiyədə xoş qarşılandı. Lakin bu ABŞ və avropalılar tərəfindən rədd edildi.  
Ən çox kürd əhalisinin yaşadığı Türkiyə, ikinci isə İrandır. 
Türkiyə İrana vizasız səyahət edə bilən bir neçə dövlətdən biridir.
Türkiyə və İran 1985-ci ildə Türkiyədən Mərkəzi və Cənubi Asiyayadək 10 millətin birləşərək yaratdığı İqtisadi Əməkdaşlıq təşkilatının üzvləridir. 
	İran prezidenti Ruhani və Ərdoğan, daha sonra Türkiyə və İranın baş nazirləri İslam dünyasının iki rəqib modelləri olmuşdur. Onlar islam və demokratiyanın bir-birindən fərqli yollarını təmsil edirlər. Türkiyə tədricən təkamüli dəyişikliklə məşğul olub. AKP-nin sünni islamçı kökləri olmasına baxmayaraq, Türkiyə ümumiyyətlə dünyəviliyə sadiq qalmışdır. Onun xarici siyasəti getdikcə çoxşaxəli olmuşdur. Artıq dünyanın ən güclü hərbi alyansı- NATO-nun üzvüdür və Avropa İttifaqına daxil olmaq namizəddir. Bu yüksələn orta səviyyəli gücdür.  Əksinə olaraq, İranın siyasi transformasiyası isə ilk 30 il ərzində qarışıqlıqlarla dolu idi. Onun xarici siyasəti uzun müddət həm Şərq, həm də Qərbin əleyhinə idi. Onun yaxın müttəfiqləri hökümətlərdən daha çox hərbçilər olurdu. Böyük neft ehiyatları sərvət verirdi, amma beynəlxalq sanksiyalar getdikcə inkişafı çətinləşdirirdi. Beynəlxalq cəmiyyətlə onun güzəştə gedə bilməməsi onun təcrid olmasına gətirib çıxardı. 2012-ci ildə artan sanksiyalar İranın iqtisadiyyatına mənfi təsir göstərdi. 2015-ci ildə İran və dünyanın altı əsas gücü nüvə razılaşması əldə etdikdən sonra İran vacib sanksiyalardan faydalanmağa hazırlaşdı. İki ölkə arasındakı münasibətlər də ahəngdar deyil. AKP höküməti və onun hədsiz özünə inamı İrana bir müəmma olmuşdur. Türklər İran iqtisadiyyatını genişləndirmək və Tehranın nüvə proqramını dəstəkləmək üçün müttəfiqlərini ayağa qaldırdı. Lakin Türkiyənin artan ambisiyaları İranın müttəfiqlərinə etiraz etdi. 								
2011-ci ildə Türkiyə NATO-nun onun ərazisində raketdən müdafiə sisteminin yerləşdirilməsinə razılıq verdi. Əgər İran aydın şəkildə NATO ölkələrinə təhlükə kimi görüləcəkdisə, Ankara başlanğıcda razılaşmanın qarşısını almağı söylədi.                  Vətəndaş müharibəsinin inkişafı kimi Türkiyə sünni ekstremist hərbçiləri dəstəkləməkdə ittiham olundu. AKP qəzetləri İranın Suriyaya çata biləcəyi narahatlığını bildirdi. Ərdoğan İranı bölgəyəhökm etməyə çalışdığına görə günahlandırdı. “İran öz görüşünü dəyişməlidir. O öz qoşunlarını Suriya, Yəmən və İraqdan çıxarmalı və onların ərazi bütövlüyünə hörmət etməlidir,” o, 2015-ci il mart ayında “France 24”-ə verdiyi müsahibəsində söyləmişdi. 					Türkiyənin əsas narahatlığı İran rejiminin sabit olmasıdır. Prezident Əhməd Necatın düzənsiz davranışı Ankaranı qıcıqlandırdı, lakin AKP höküməti Tehranla əlaqələri pozacaq qədər incimədi. O, 2013-cü ildə vəzifəyə gəldiyi zaman Əhməd Necatın əvəzinə Türkiyə Həsən Ruhanini qarşıladı (60).						Suriya münaqişəsində əks mövqelərdə olmalarına baxmayaraq, həm İran, həm də Türkiyə Suriyanın kürd mənfəətinə qarşı durdular. Onların Suriya kürdlərinin güclənməsinin qarşısının alınmasında gizli ümumi maraqları var idi.				Beləliklə,  Türkiyə və İran qarşılıqlı əməkdaşlıq əlaqələrinə ehtiyac duyan iki qonşu ölkələrdir. İki dövlət də tarixi keçmişi, coğrafi böyüklüyü, geosiyasi və geostrateji mövqeyi, əhali potensialı baxımından bölgədəki ən əhəmiyyətli aktorlardandır. Bu xüsusiyyətləri Türkiyə və İrana ikitərəfli əməkdaşlıq adına bir çox imkanlar verir.Türkiyə ilə İran arasında mövcud olan geniş iqtisadi, ticari, turizm və digər sahələrdəki yaxın əməkdaşlıq son illərdə çox əhəmiyyətli məsafələr qət etmişdir. Edilən razılaşmalar qüvvədə olub iki ölkə arasındakı iqtisadi əməkdaşlıq həcminin qısa müddətdə daha əvvəllər təxmin belə edilə bilməyən 20 milyard dollar səviyyəsinə, irəliləyən illərdə isə 40 milyard dollara yüksəlməsi hədəflənmiş və nəzərdə tutulmuşdur.

2.2. Ermənistanın Azərbaycana təcavüzünün aradan qaldırılmasında Türkiyə və İranın mövqeyi
Məlumdur ki, Ermənistan-Azərbaycan, Dağlıq Qarabağ münaqişəsi Ermənistanın Azərbaycana qarşı ərazi iddialarının nəticəsi olaraq meydana gəlmişdir. Qarabağ coğrafi mövqeyi baxımından Azərbaycanda Kür və Araz çayları ilə hal-hazırda Ermənistan sərhədləri daxilində olan Göyçə gölü arasındakı dağlıq bölgə və bu bölgəyə bağlı düzənliklərdən ibarətdir. Geosiyasi cəhətdən mühüm əhəmiyyətə malik olan bu bölgə Azərbaycanın digər bölgələri ilə yanaşı, Ermənistan və İran ərazilərini də nəzarətdə saxlamağa imkan verir (46).				
Qarabağ probleminin ilk ortaya çıxdığı tarixdən bu günə qədər uzun müddət keçsə də, Ermənistan-Azərbaycan münaqişəsi davam etmiş, Qarabağ problemi yalnız Azərbaycan və Ermənistana deyil, bütün bölgəyə təsir edən bir qarşıdurmaya çevrilmişdir. Bir sıra böyük dövlətlər, beynəlxalq və regional təşkilatların da maraq sahəsinə çevrilən bu münaqişə daha çox region ölkələrinə öz təsirini göstərmişdir. Digər region dövlətləri kimi Türkiyə və İran da Dağlıq Qarabağ münaqişəsinə öz maraqlarına uyğun mövqedə yanaşırlar. Cənubi Qafqazın iki əhəmiyyətli regional gücü olan Türkiyə və İran münaqişənin baş verdiyi ilk günlərdən etibarən problemlə yaxından maraqlanmış, qarşıdurmaların daha da yayılıb regional sülhü təhdid etməsindən narahat olduqlarını bildirmişlər. Türkiyənin Dağlıq Qarabağ probleminin sülh yolu ilə həlli üçün vasitəçilik etmə istəyi Ermənistan ilə yaşadığı problemlərə görə mümkün olmamışdır. Türkiyə Ermənistanın müstəqilliyini 16 dekabr 1991-ci ildə tanısa da, Ermənistanın Müstəqillik aktında 1915-ci ildə Osmanlı dövlətinin ermənilərə qarşı soyqrım törədilməsini iddia etməsi və Türkiyənin Şərqi Anadolu torpaqlarından Qərbi Ermənistan olaraq bəhs etməsi səbəbiylə iki ölkə arasında diplomatik əlaqə qurmaq mümkün olmamışdır.						Azərbaycanın xarici siyasətində xüsusi bir yeri olan Türkiyə dostluq və qardaşlıq siyasəti çərçivəsində Azərbaycanın problemli dövrlərində həmişə yanında yer almışdır. Xüsusilə müstəqillik sonrası dövrdə ölkənin müstəqilliyinin tanınması və ərazi bütövlüyünün təmin edilməsi üçün beynəlxalq ictimaiyyəti meydana gətirmədə böyük yardımları olmuşdur. Daha sonrakı dövrdə həyata keçirilən işlərlə bu yaxınlıq strateji tərəfdaşlıq səviyyəsinə çatmışdır.Türkiyə Azərbaycanın beynəlxalq ictimaiyyətə problemlərini tanıda bilməsi, beynəlxalq güclər tərəfindən ölkənin müstəqilliyinin tanınması və inkişaf etdirilməsi üçün böyük yardımları olmuşdur. Hər iki ölkə bir çox beynəlxalq layihələrə imza atarkən, digər tərəfdən də xarici siyasətdə də birgə hərəkət edərək beynəlxalq ictimaiyyətdə bir sıra problemi birlikdə həll etmişlər. Bu əməkdaşlığın ən yaxşı görüldüyü məsələ isə Qarabağ problemi olmuşdur. Türkiyə Respublikası Ermənistan-Azərbaycan, Dağlıq Qarabağ münaqişəsinə heç bir vaxt biganə qalmamış, onun aradan qaldırılması istiqamətində fəaliyyət göstərmişdir. Xocalı soyqırımı törədildikdən sonra Türkiyə Cümhuriyyətinin o zamankı baş naziri Süleyman Dəmirəl bütün dünyada əks-səda doğurmuş, Türkiyə və digər dövlətlərdə nifrətlə qarşılanmış Xocalı soyqrımı ilə bağlı yazılı bəyanat vermişdir. S.Dəmirəl öz bəyanatında Türkiyənin regionda qeyri-sabitliyi artıracaq hadisələr qarşısında hərəkətsiz qalmayacağını bildirmişdir. Bundan başqa, Qarabağda azərbaycanlıların qətliamından hiddətlənən Anadolu türkləri etiraz məqsədilə İstanbulun Bakırköy və Taksim meydanlarında iki müxtəlif nümayiş keçirmişdilər (22).1992-ci il dekabrın 10-da Ermənistan Zəngilan vəQubadlı rayonlarında Azərbaycan sərhədlərini kobudcasına pozaraq bir çox kəndi atəşə tutanda Azərbaycan rəhbərliyi ATƏT-in Stokholmda keçiriləcək sessiyasında onun və başqa beynəlxalq təşkilatların nizamnamələrində nəzərdə tutulan sanksiyaların Ermənistana tətbiqi haqqında məsələyə baxmağı xahiş etdi. Bununla əlaqədar Türkiyə XİN nümayəndəlikləri Ermənistanın genişmiqyaslı təcavüzü barədə Azərbaycan XİN-nin bəyanatını yaydı və bu barədə NATO-ya, ATƏT-ə və BMT-yə məlumat verdi. Rəsmi Ankara Qara dəniz hövzəsi ölkələrinin müşavirəsində də Ermənistandan iştirak edən nümayəndə heyətinə son hadisələrlə bağlı öz narahatlığını bildirdi (31).Ermənistan-Azərbaycan, Dağlıq Qarabağ münaqişəsi ilə bağlı Türkiyənin rəsmi mövqeyi, həmçininbu ölkənin nüfuzlu “Zaman”, “Milliyet”, “Hürriyyet”, “Cümhuriyyet”, “Yeni Yüzyıl”, “Sabah”, “Turkish Daily News” və digər mətbuat orqanlarında geniş işıqlandırılmış, əsl həqiqətin Türkiyə və eləcə də, dünya ictimaiyyətinə çatdırılmasında mühüm rol oynamışdır (9).	Ermənistanın Azərbaycana qarşı ərazi iddiaları və işğalçılıq məqsədilə hərbi müdaxilələri Türkiyəni bir sıra tədbirlər görməyə də məcbur etmişdi. Türkiyə Ermənistandan və Ermənistana uçan bütün təyyarələrə öz səmasını bağlayaraq Ermənistanı işğalçılıq əməllərindən çəkindirmək üçün ona humanitar yardım aparılmasının qarşısını kəsdi (23).Türkiyə hava məkanını Ermənistana yalnız 1994-cü ildə Azərbaycan ilə Ermənistan arasında atəşkəs elan edildikdən sonra açdı. Türkiyənin gərginliyi yumşaldaraq Dağlıq Qarabağ münaqişəsini nizamlamaq üçün Ermənistanın iqtisadi və enerji çətinliklərilə qarşılaşdığı zamanlarda yardımın çatdırılmasına şərait yaratdığı halda belə, Ermənistan işğalçı hücumlarını dayandırmadı. Ermənistanın Türkiyəyə qarşı düşmənçılık siyasəti, əsassız ərazi iddiaları və “genosid”də günahlandıraraq ondan təzminat tələb etməsi (55), öz ərazisində Türkiyəyə qarşı Rusiya ilə müttəfiqlik edərək Rusiyaya məxsus hərbi bazalar yerləşdirməsi və s. bu regionda sülhə ciddi maneələr olmaqla Dağlıq Qarabağ münaqişəsinin həllini də mümkünsüz etmişdir.   	Azərbaycanın ən mühüm problemi olan Ermənistan-Azərbaycan, Dağlıq Qarabağ münaqişəsində Türkiyə həmişə Azərbaycanın yanında olmuş, müxtəlif beynəlxalq təşkilatlarda bizim hüquqlarımızı müdafiə etmişdir. 2006-cı ilin aprel ayında ölkəmizdə səfərdə olan Türkiyənin onuncu Prezidenti Əhməd Nejdat Sezər Azərbaycanın böyük perspektivlərə malik olduğunu bildirərək demişdir: “bölgəsində sülh, əməkdaşlıq və tərəqqidən başqa bir arzusu olmayan bir ölkənin torpaqlarının hələ də işğal altında olması hüquqa, ədalətə və insan haqlarına dəyər verən cəmiyyətlər tərəfindən qəbul edilə bilməz. Bölgədə əməkdaşlıq və sabitlik mühiti yaratmağa, bölgə xalqlarının rifah halının yüksəlməsinə mane olan bu işğala dərhal son qoymaq lazımdır. Hər sahədə olduğu kimi Dağlıq Qarabağ probleminin həllində də Türkiyə Azərbaycanı tamamilə dəstəkləyir. Bu münaqişə Azərbaycanın ərazi bütövlüyü çərçivəsində və azərbaycanlı qardaşlarımızın qəbul edə biləcəyi şərtlərlə həll edilməlidir. Türkiyə bu sahədə öz üzərinə düşən hər şeyi sonadək yerinə yetirəcəkdir” (3).										Bütövlükdə Türkiyə Ermənistan-Azərbaycan, Dağlıq Qarabağ münaqişəsinin əsl mahiyyətinin dünya ictimaiyyətinə çatdırılmasında, təcavüzkarın öz adı ilə adlandırılmasında Azərbaycana köməyini əsirgəməmişdir. Bir faktı da qeyd etmək lazımdır ki, Türkiyənin Avropa Birliyinə inteqrasiyasında Birliyin üzvü olan dövlətlər həmişə süni əngəllər yaradaraq “erməni soyqırımı”nın tanınması və Ermənistanla Türkiyə arasında sərhədlərin açılması məsələsini ortaya atırlar. Türkiyə hər iki məsələyə dair hər zaman özünün qətiyyətli mövqeyini nümayiş etdirmişdir. Bunu 2005-ci ildə ölkəmizdə rəsmi səfərdə olan baş nazir Rəcəb Tayyib Ərdoğan birmənalı şəkildə bəyan edərək demişdir ki, erməni soyqrımının olub-olmadığını təsdiqləmək tarixçilərin işidir və Türkiyə bu məsələyə aydınlıq gətirmək üçün öz arxivlərini tədqiqatçıların ixtiyarına verir. Eyni zamanda, Dağlıq Qarabağ münaqişəsi həll edilmədən Ermənistanla sərhədlərin açılmasının mümkün olmadığına diqqət çəkərək Baş Nazir bildirmişdir ki, “belə bir şeyi qəbul etməyimiz mümkün deyildir. Bu, Türkiyənin öz qərarıdır. Türkiyə bu sahədə öz qərarını necə verəcəyini də çox yaxşı bilir” (4).					
Lakin Türkiyə Ermənistanla sərhədləri bağladığı üçün bir çox dövlətlə, eyni zamanda Avropa Birliyi və ABŞ ilə əlaqələri zərər görmüşdü. Buna görə də, 2008-ci ilin sonu 2009-cu ilin əvvəllərində Türkiyənin siyasətində dəyişikliklər baş vermişdir. Proses Türkiyə-Ermənistan arasında sərhədlərin açılması və diplomatik əlaqələrin inkişafına dair protokolların imzalanması ilə nəticələndi. 2010-cu iloktyabrın 10-daTürkiyə ilə Ermənistan arasında imzalanan protokollarda Dağlıq Qarabağ şərti iştirak etmədi. Ermənistan Qarabağ probleminin Türkiyə-Ermənistan sərhədləri mövzusuna aid olmadığını ifadə edərək ABŞ və Rusiya vasitəsilə Türkiyəyə təzyiq edərək Türkiyə-Ermənistan sərhədlərinin açılmasına müvəffəq olmağa və Türkiyə-Azərbaycan əlaqələrinə zərər verməyə çalışdı. Zamanla Ermənistanla görüşən Azərbaycan Türkiyə-Ermənistan diplomatik görüşmələrinə qarşı çıxmadı. Lakin Azərbaycan sərhədlərin açılmasından sonra Ermənistanın güzəştə getməyəcəyini və daha da cəsarətlənəcəyini düşünürdü. Digər tərəfdən də, sərhədləri açmağın Türkiyəyə İrəvanın siyasi qərarlarına təsir etmə imkanına malik olmayacağı daha doğrusu, Rusiyanın Ermənistandakı təsirinin və gücünün buna icazə verməyəcəyi məlum idi. Azərbaycan tərəfi Ermənistanın 2008-ci ildə dünya iqtisadi böhranı və Rusiya-Gürcüstan müharibəsinin yaratdığı iqtisadi mənfiliklərin təsirindən qorunmaq üçün sərhədlərin açılmasına daha çox ehtiyac duyduğunu ifadə etmişdi. Bu hadisə regional bir mövzuda Türkiyə-Azərbaycan arasında ortaya çıxan fikir ayrılığı idi. Lakin bu fikir ayrılığı uzun sürmədi. Belə ki, Türkiyə Böyük Millət Məclisi protokolları təsdiqləmədi. Ermənistan Konstitusiya Məhkəməsinin qəbul etdiyi qərar isə prosesi dondurdu. Bundan sonra Türkiyə Qarabağ məsələsini beynəlxalq arenada daha çox gündəmə gətirdi. Türkiyə Ermənistanla münasibətləri normallaşdırma yolu ilə Minsk Qrupu həmsədr ölkələri arasında yer almağa çalışdı və bu nöqtədə Azərbaycan da Türkiyənin Minsk Qrupu həmsədr ölkələri arasına daxil olmasını dəstəklədi. Lakin Rusiya və Ermənistan protokolların Qarabağ mövzusuna aid olmamasını səbəb göstərərək buna qarşı çıxdılar.	13 may 2009-cu ildə Türkiyənin Baş Naziri Rəcəb Tayyib Ərdoğanın Bakıya səfəri rəsmi Ankaranın Dağlıq Qarabağ münaqişəsinə mövqeyinin konkret olaraq üzə çıxmasına şərait yaratdı. Azərbaycan Prezidenti İlham Əliyevlə birgə mətbuat konfransında Türkiyənin Baş Naziri ikitərəfli əlaqələrin təməlində “bir millət iki dövlət” anlayışının dayandığını bildirərək demişdir: “...Azərbaycanın Dağlıq Qarabağ məsələsindəki həssaslığı, həmçinin, bizim də həssaslığımızdır. Dağlıq Qarabağ məsələsində bu günə qədər yol verilmiş bəzi möhtəkirlikləri Türkiyə olaraq, Türkiyə Cümhuriyyətinin hazırkı höküməti olaraq bizim qəbul etməyimiz mümkün deyildir. Bu günə qədər necə qəbul edilməyibsə, bu gün də eyni şəkildə qəbul edilə bilməz, inanıram ki, belə bir şey bundan sonra da əsla qəbul edilməyəcəkdir. Çünki burada bir səbəb-nəticə bağlılığı vardır. Dağlıq Qarabağın işğalı bir səbəbdir, sərhədlərin bağlanması isə bir nəticədir. Dağlıq Qarabağ işğal edildiyi üçün Türkiyə sərhədləri bağlamışdır. İşğala son qoyulmayınca bilavasitə sərhədlərin açılması da mümkün deyildir” (16).			Qeyd etmək lazımdır ki, Türkiyənin region siyasətində Ermənistan-Azərbaycan, Dağlıq Qarabağ münaqişəsi mühüm yer tutmasına baxmayaraq, münaqişənin həllində məhdud imkanlı tərəf kimi çıxış etməyə məcbur olmuşdur. Türkiyənin NATO üzvü olduğuna görə Azərbaycana hərbi cəhətdən yardım edə bilməməsi, həmçinin, bir sıra böyük dövlətlərin Türkiyənin Azərbaycanla bütün sahələrdə yaxın münasibətlərinin olmasını əsas kimi göstərərək Ankaranı Minsk prosesindən kənarda saxlaması, eləcə də Ermənistanın MDB çərçivəsində Kollektiv Təhlükəsizlik Təşkilatının üzvü olması Türkiyəni münaqişənin tənzimlənməsi ilə bağlı hərbi təzyiq imkanlarından məhrum etmişdir. 			
Dağlıq Qarabağ problemindən başqa Türkiyə və Azərbaycanı Ermənistan mövzusunda birləşdirən digər məsələ hər iki dövlətin beynəlxalq arenada erməni diasporunun hədəfində olmasıdır. Erməni diasporu Türkiyəyə qarşı iddialarını və Qarabağın işğalını qəbul etdirmək üçün beynəlxalq arenada təbliğat etməkdədir. Erməni diasporuna qarşı mübarizə etmək məqsədiylə 2007-ci ildə Bakıda Türkiyə-Azərbaycan Diasporalararası Əməkdaşlıq Qurultayı keçirilmişdir. Hazırda ABŞ və Avropada Türkiyə və Azərbaycan diasporu erməni iddialarına qarşı birlikdə fəaliyyət göstərməkdədir. 2010-cu ildə ABŞ Konqresinin Xarici Əlaqələr Komitəsinin 1915-ci il hadisələri ilə bağlı qəbul etdiyi qərara qarşı Azərbaycan Prezidenti İlham Əliyev Türkiyə prezidenti Abdullah Güllə əlaqə saxlayaraq Türkiyəyə dəstək olaraq qərara da etirazını bildirmişdir. Eyni gün Azərbaycanda siyasi partiya nümayəndələri və dövlət rəsmiləri də şərhləri ilə ABŞ Konqresinin Xarici Əlaqələr Komitəsinin qəbul etdiyi qərara öz etirazlarını bildirmişlər. Azərbaycan Parlamenti isə 2010-cu il martın 5-də Konqresə müraciət edərək Xarici Əlaqələr Komitəsi tərəfindən qəbul edilən bu qərarın Konqres tərəfindən qəbul edilməməsini tələb etmiştir (5).			Qarabağ məsələsinin dinc siyasi yollarla həllində vasitəçi ölkələrdən digəri də İran İslam Respublikası oldu. Onun səyləri əsasən 1992-ci ilin fevralından başlandı. Dağlıq Qarabağa 8-10 nəfərlik müşahidəçilər qrupunu yerləşdirməyi təklif edən İranın səyləri ilə 1992-ci il mayın 6-8-də Tehranda Azərbaycan Respublikası parlamentinin sədri Yaqub Məmmədov, Ermənistan prezidenti L.Ter-Petrosyan və İran İslam Respublikasının Prezidenti Əli Əkbər Haşimi Rəfsəncaninin görüşü keçirildi və birgə bəyannamə imzalandı. Lakin çox keçmədən Ermənistan silahlı qüvvələri Şuşa və Laçını işğal etdi (7).İran İslam Respublikası danışıqlardan sonra genişlənən hərbi əməliyyatları, Şuşa və Laçının işğalını pislədi və vasitəçilik səylərindən imtina etdi, lakin bütün sonrakı müddətdə İran məsələnin dinc siyasi yollarla həllinə hazır olduğunu bildirdi (41). Azərbaycan və İran arasında yüksək səviyyəli rəsmilərin qarşılıqlı ziyarətlərində edilən şərhlərdə də Dağlıq Qarabağ problemi gündəmə gəlmiş, İranlı səlahiyyətlilər hər zaman problemin sülh yolla həllinin vacibliyini və Azərbaycanın ərazi bütövlüyünə hörmət edilməsini dilə gətirmişlər.Ermənistanın Azərbaycana qarşı hərbi təcavüzü zamanı İran rəhbərliyi Ermənistanın bu hərəkətini qətiyyətlə pisləmiş və problemin yalnız danışıqlar yolu ilə həllini mümkün saydığını söyləmişdir. İran İslam Respubliksının sabiq Prezidenti Əkbər Haşimi Rəfsəncani Ermənistanın hərbi təcavüzü barədə Azərbaycan Prezidenti Heydər Əliyevlə Tehranda görüşü zamanı öz fikrini belə ifadə etmişdi: “İran İslam Respublikası dünya ölkələri tərəfindən ərazi bütövlüyü tanınan ölkələrin ərazi bütövlüyünü rəsmən tanıyır. Biz Azərbaycan ərazisinin Ermənistan ordusunun işğalından azad olunmasını istəyirik. İnanıram ki, bu münaqişə müharibəsiz və müdriklik sayəsində sona çatacaqdır və təcavüz nəticəsində öz ev-eşiklərindən didərgin düşən insanlar öz evlərinə qayıdacaqlar” (15).				Ermənistanın Azərbaycana təcavüzü və işğal etdiyi torpaqlardan geri çəkilməməsi İslam ölkələri başçıları, bəzi rəsmi və qeyri-rəsmi dairələr, Türkiyə rəhbərliyi və İran İslam Respublikasının Prezidenti Məhəmməd Xatəmi tərəfindən pislənilib və müxtəlif səviyyəli bu çıxışlarda torpaqların azad olunması qətiyyətlə irəli sürülüb. Məhəmməd Xatəmi Heydər Əliyevin 18 may 2002-ci ildə İrana səfəri zamanı bu problemlə bağlı bir daha qeyd etmişdir: “Biz Ermənistanın Azərbaycana təcavüzünü pisləyərək və bu mövqeyimizi biz yüksək səviyyədə və beynəlxalq təşkilatlarda elan etmişik. Bu təcavüzün məntiq və ümumi fikir sayəsində sona yetəcəyinə və əziz Azərbaycan xalqının öz vətənlərinə qayıdacaqlarına inanırıq” (2).İranın Dağlıq Qarabağ münaqişəsinin ədalətli prinsip əsasında həll olunması mövqeyinin formalaşmasına səbəb olan məqsədlər kimi aşağıdakıları vurğulamaq olar:														- İranın vasitəçiliyi ilə münaqişənin danışıqlar yolu ilə həll olunması və bununla da İranın regionda mövqeyinin möhkəmlənərək sülhsevər və xeyirxah bir ölkə kimi beynəlxalq münasibətlərdə tanınmış olacaqdır;						- İran özünün şimal sərhədlərindəki bölgələrdə sülhün, sabitliyin və əmin-amanlığın bərqərarına nail olardı. Bu da İranın birbaşa milli təhlükəsizliyi ilə bağlı olan məsələdir;												- Cənubi Qafqazda sülhün bərqərar olması ilə İranın Avropa, xüsusən də Rusiya ilə əlaqələri daha da genişlənəcək. Bu da İranın ticarət əlaqələrinin inkişafına əlverişli şərait yaratmış olardı.								
İranın Ermənistanla apardığı danışıqların mahiyyətini İran qəzetləri də açıqlayırdı. “Keyhan həvayi” qəzeti “Ermənistana inanmaq olmaz” adlı məqaləsində yazırdı: “Ermənistan Respublikasının başçısı İİR səfirliyinin məsul işçisi ilə görüşərkən İİR-in regionda mühüm rolunu xatırladaraq Qarabaq münaqişəsinin həll edilməsi üçün İranın vasitəçilik səylərini davam etdirməsini istədi. Qarabağ münaqişəsinin yaranmasından bu günədək İİR bölgədə sülh və sabitliyin yenidən bərpa edilməsi uğrunda geniş fəaliyyətlər aparmış, lakin Ermənistanın ziddiyyətli və əsassız davranışları səbəbinə bu çalışmalar bir nəticə verməmişdir. Artıq bu fəaliyyətlərin davam etdirilməsini istəyən Ermənistan Respublikasının başçısı bir müddət əvvəl toqquşmaların dayandırılması və atəşkəsin elan edilməsi barəsində Tehran görüşündə bir razılaşma imzaladı. Ancaq hələ bir imzanın mürəkkəbi qurumamışkən Ermənistan qüvvələri Dağlıq Qarabağın bəzi yerlərini işğal etmək üçün şiddətli hücumlara başladı. Ermənistan gözlənilməz bir iş görərək Qarabağa bir dəhliz açdı” (43).						
İranın bir tərəfdən məsələnin dinc siyasi vasitələrlə, həmçinin Azərbaycanın ərazi bütövlüyü çərçivəsində həll edilməsinə tərəfdar çıxdığını elan etməsi, digər tərəfdən isə Ermənistana hərtərəfli yardım göstərməklə təcavüzkarı himayə etməsi Tehranın həm xarici siyasətinin mahiyyətini, həm də onun Azərbaycana münasibətdə beynəlxalq hüquq normalarını pozaraq hansı mövqedə durmasını göstərdi. Müstəqil və güclü Azərbaycanı arzu etməyən, Dağlıq Qarabağ münaqişəsinin tezliklə, həm də ədalət prinsipi ilə Azərbaycanın xeyrinə tezliklə həllini istəməyən İran rejimi sözdə Azərbaycanı, işdə isə Ermənistanı müdafiə edir, Ermənistan rəhbərləri ilə müxtəlif səviyyəli görüşləri və təcavüzkar dövlətə çoxtərəfli yardımı ilə işğalçılıq siyasətinin genişləndirilməsinə şərait yaradırdı (10).	İran Azərbaycanın davamlı belə bir xarici siyasət problemi ilə məşğul olmasının inkişafına mane olacağını, bu səbəbdən də İranda yaşayan azərilərlə yaxından maraqlanmasının qarşısını ala biləcəyini düşünmüşdür. Buna baxmayaraq İran bölgədə ağırlığını hiss etdirmək üçün atəşkəs təmin etmək və həll üçün vasitəçilik cəhdləri də etmişdir.Ancaq İranın Dağlıq Qarabağ münaqişəsində ortaya qoyduğu atəşkəs və həll səyləri başdan bəri müsbət nəticə doğurmamışdır. Buna bir çox səbəb göstərilə bilər. Söz mövzusu səbəblərdən birincisi, Rusiyanın həm bölgə, həm də problem üzərində davam edən təsiridir. İkinci səbəb, Dağlıq Qarabağ probleminə 1992-ci ildə ATƏT-in Minsk Qrupunun yaradılmasından etibarən Qərb mərkəzli beynəlxalq təşkilatların və dövlətlərin (ABŞ və Fransa) həll səylərində daha çox önə çıxmalarıdır. Üçüncü səbəb isə İranın 1990-cı illərdə ABŞ ilə əlaqələrinin hər keçən il gərginləşdiyi bir mühitdə başda ABŞ olmaqla Qərb ölkələrinin və bu mərkəzli hərbi və siyasi təşkilatların (məsələn NATO-nun Sülh Naminə Tərəfdaşlıq Proqramı) İranla sərhəd olan Azərbaycan və digər bölgə ölkələri ilə əlaqələrini inkişaf etdirmələri göstərilə bilər.	
Cənubi Azərbaycan və Şimali Azərbaycanda birləşmə meylləri qarşısında İranın bölgə siyasəti Ermənistanın gücləndirilməsini tələb edirdi. Eyni zamanda, Ermənistan Cənubi Azərbaycanı türklərin də təsirindən qoruyan bir faktordur, daha doğrusu İran ölkəsindəki türk əsilli əhalinin gələcəkdəki müstəqillik istəkləri cəhdində Türkiyənin də əhəmiyyətli rol oynayacağını düşündüyündən Ermənistan ilə əlaqələrini sürətlə inkişaf etdirməkdədir. 								İran və Ermənistan arasındakı strateji ittifaq siyasətinin yaranmasında aşağıdakı faktorlar mühüm rol oynayır:							İstər İranın, istərsə də Ermənistanın bir-birilərini həm siyasi, həm də iqtisadi baxımdan xarici aləmə açılan bir qapı kimi görməsi;						Cənubi Azərbaycan və Şimali Azərbaycanda artan birləşmə meylləri, dolayısıyla İran-Azərbaycan arasındakı Cənubi Azərbaycan probleminin əlaqələrə əks olunması;												Türkiyə və Azərbaycanın hər sahədə artan inteqrasiya səyləri və Türkiyənin bölgədəki mövqeyi;											Azərbaycanın enerji qaynaqlarını dünya bazarlarına çatdıracaq layihələrin İranı və Ermənistanı uzaq saxlayacaq şəkildə olması;						Qlobal miqyasda İran əleyhinə fəaliyyətdə olan yəhudi lobbisinə qarşı Tehranın Amerika və Avropadakı güclü Erməni lobbisindən faydalanma istəyi.		Ümumiyyətlə, İran Ermənistan-Azərbaycan, Dağlıq Qarabağ münaqişəsi ilə bağlı mövqeyində ilk növbədə özünün siyasi, iqtisadi, geostrateji maraqlarını ön planda tutmuşdur.	İranın Dağlıq Qarabağ münaqişəsinin həlli məsələsinin, həmçinin sülh yolu ilə həll edilməsi istiqamətində cəhdlərini də nəzərə alaraq qeyd etmək olar ki, o, ikili mövqe tutmuşdur.							
İranın həm Azərbaycanla, həm də Ermənistanla münasibətlərinin olmasını mütəxəssislər belə izah edirlər ki, İran hər iki ölkəyə münasibətdə rasional mövqe tutub və balansı qoruyur. Azərbaycanlı qaçqınlara yardım edib, Azərbaycanla Naxçıvan Muxtar Respublikası arasında mal daşınmasını asanlaşdırıb. Digər tərəfdən İranla Ermənistan arasında yerləşən Meqri qapısını açıq saxlamaqla onun dünya ilə əlaqələrinin tam kəsilməsinin və blokadasının qarşısını alıb (11). İran rəsmiləri Azərbaycanda narazılıq doğuran Ermənistanla münasibətlərini belə izah edirlər ki, həm Azərbaycanla, həm də Ermənistanla münasibətlərin yaxşı olması münaqişənin nizamlanmasında fəal vasitəçilik üçün əlverişli imkan yaradır. İİR-in Azərbaycanda səfiri olmuş Əli Rza Biqdeli göstərir ki, İran özünün Ermənistan ilə əlaqələrində hər hansı üçüncü ölkə əleyhinə iş görmür. Bu münasibətlərlə paralel olaraq, yalnız regional problemlərin bir hissəsini həll etməyə çalışır. Sabiq səfir onu da qeyd edir ki, 1995-ci ildə səkkiz azərbaycanlı hərbçinin İranın vasitəçiliyi ilə erməni əsirliyindən azad edilməsi də məhz həmin münasibətlər nəticəsində mümkün olmuşdu.	Ermənistan-Azərbaycan, Dağlıq Qarabağ münaqişəsinin həllinə mane olan problemlərdən biri də böyük dövlətlərin Qafqazda toqquşan maraqları və davam edən rəqabətləridir. Bu prosesdə region dövlətlərinin də Qafqazla bağlı münasibətləri çox dolaşıqdır. Bu baxımdan İranla əlaqələrdə inkişaf etmiş böyük ölkələr arasında bir çox anlaşılmazlıqlar mövcuddur. Avropanın iki böyük dövləti Almaniya və Fransa İrana qarşı ABŞ və İngiltərədən fərqli mövqelərdə dayanmış, Yaponiya isə İranla neft alıcısı qismində iqtisadi əlaqələr qurmuşdur. İranı sıxışdırmaq məqsədilə bu ölkə ilə iqtisadi-ticari əlaqələr saxlayan ölkələri kənarlaşdırmaq üçün ABŞ-ın hər cür vasitədən istifadə etdiyi və ticarətdə sərhəd qoyulduğu (“Damato qanunu”) bir dövrdə fransız neft şirkəti Total İranla sərbəst ticarət əlaqələrinə girməkdə davam edir, heç bir narahatlıq keçirmirdi. Paris “Damato qanunu”nu İran hava nəqliyyatına “Boinq 727” təyyarələrinin satışına icazə verməklə Vaşinqton və Londonun Tehranı beynəlxalq sistemdən təcrid cəhdlərini heçə endirmişdi. Tehran isə mərkəzi ölkələr arasındakı anlaşılmazlığı dərinləşdirmək və “Damato qanunu”nu ləğv etmək üçün xarici investisiyalara son dərəcə münasib şərait yaratmışdır (37).				Ümumiyyətlə, İran özünün Ermənistan-Azərbaycan, Dağlıq Qarabağ münaqişəsi ilə bağlı mövqeyini formalaşdırarkən həm özünün siyasi, iqtisadi, geostrateji maraqlarını, həm də region ölkələrinin maraqlarını nəzərə almağa çalışmışdır. İran qarşıdurmaların dayandırılması istiqamətində vasitəçilik fəaliyyətlərində olduğu kimi, atəşkəs dövründə də davamlı Dağlıq Qarabağ münaqişəsinin həll edilməsi istiqamətində oynaya biləcəyi rolu hər vasitə ilə dilə gətirmişdir. Ancaq atəşkəs ilə birlikdə Dağlıq Qarabağ mövzusunda problemin həll edilməsi səylərində Minsk Qrupu, Rusiya və ABŞ kimi güclü aktorların təsirli olması İran tərəfindən təmin ediləcək bir vasitəçilik və həll ehtimalını haradasa tamamilə ortadan qaldırmışdır. Bu səbəbdən İranın Dağlıq Qarabağ problemi mövzusunda qarşıdurmanın bugünki halı davam etdiyi müddətcə vasitəçilik kimi hər hansı bir funksiyanı öhdəsinə götürməsi söz mövzusu deyil.		











NƏTİCƏ
Türkiyə-İran münasibətlərinə dair toplanan materialların, mənbə və ədəbiyyatın  əsasında aparılan araşdırma iki ölkə arasında diplomatik-siyasi, ticarət-iqtisadi, mədəni, təhlükəsizlik sahələrində, həmçinin beynəlxalq və regional təşkilatlar çərçivəsində əməkdaşlığın inkişaf dinamikası və əhəmiyyəti haqqında bir sıra ümumiləşdirilmiş elmi nəticələrə gəlməyə imkan verir. Tədqiqatdan aydın olur ki, müasir mərhələdə İranla Türkiyə arasında münasibətlərin zəngin tarixi kökləri olmuşdur. Birinci dünya müharibəsindən sonra İranla Türkiyə arasında siyasi münasibətlərin yaranması çətin, mürəkkəb beynəlxalq şəraitdə baş verirdi.
Türkiyə ilə İran arasında fərqli rejimlərin hakimiyyətdə olması ikitərəfli münasibətlərə mənfi təsir göstərmişdir. 1979-cu il İran İslam İnqilabından sonra bu fərqlilik özünü daha da açıq şəkildə göstərmiş, İranda İslam dövləti yaradılmışdır. İran İslam İnqilabının qələbə çalmasından sonra qarşılıqlı münasibətlər yeni müstəvidə inkişaf etməyə başlamışdı. Türkiyə öz xarici siyasətində Qərb istiqamətini əsas prioritet olaraq götürdüyü halda, İran Qərblə əlaqələrinə xitam vermişdir. Regional miqyasda iki dövlət arasında rəqabət mübarizəsi mövcud olmuşdur. 
Müasir beynəlxalq münasibətlərdə baş verən son hadisələr, xüsusilə də “Ərəb baharı” nəticəsində region dövlətlərinin siyasi, iqtisadi sahələrdə mövqelərində dəyişiklik baş vermişdir. İranın regionda malik olduğu təsiri qoruyub saxlamaq üçün atdığı strateji addımları Qərb dövlətlərinin mənfi reaksiyası ilə nəticələnmişdir. 
İranın nüvə proqramı ikitərəfli münasibətlərə öz mənfi təsirini göstərmiş, Türkiyənin narahat edən faktorlardan birinə çevrilmişdir. 
Türkiyədə Ədalət və İnkişaf Partiyasının hakimiyyətə gəlməsi, xarici siyasət xəttininyeni müstəvidə qurulması, iqtisadiyyatın inkişaf etməsi, Türkiyədə enerjiyə olan ehtiyacın artması və digər amillər 2002-ci ildən sonrakı Türkiyə-İran əlaqələrini formalaşdıran əsas ünsürlərdir. 
ABŞ-ın İraqa müdaxiləsindən sonra İraqda meydana çıxan etnik və dini qarşıdurmalar, iqtisadi tənəzzül, dövlət quruluşunun iflic vəziyyətə düşməsi, qeyri-sabitlik ən çox İraqın sərhəd qonşusu olan Türkiyə və İrana təsir etdi. Şimali İraqda kürd millətçiliyinin güclənməsi nəticəsində regionda müstəqil bir kürd dövlətinin qurulması təhlükəsi Türkiyə ilə İran arasında münasibətləri yaxınlaşdıran əsas amilə çevrildi.  
Digər tərəfdən “Ərəb baharı” yaşanan Misirdənvə Liviyadan fərqli olaraq  Türkiyə-İran rəqabəti Suriyada olduğu qədər güclü deyildi. Çünki İran Suriyada olduğu qədər Liviyada iqtisadi mənfəətlərə malik deyildi.Suriyanın İran üçün strateji mövqeyi daha əhəmiyyətli idi. Çünki İran Suriya vasitəsi ilə Ağ dənizə çıxmağa çalışırdı. Suriya məsələsində İran ilə Türkiyə fərqli mövqe nümayiş etdirirlər. Lakin buna baxmayaraq, Türkiyə və İran karbohidrogen ehtiyatlar və strateji baxımdan bir-biriləri üçün əhəmiyyətlidir. 
Rəqabət mühitində mövcud olan Türkiyə-İran münasibətləri XXI əsrin əvvəllərindən etibarən yeni mərhələdə inkişaf edərək bütün sahələrdə əhəmiyyətli əməkdaşlıq və etimad mühitinə əsaslanmışdır. Dövlət başçıları və rəsmilər tərəfindən edilən qarşılıqlı səfərlər zamanı iqtisadi, siyasi və təhlükəsizlik sahələrində müqavilə və sazişlər imzalanmış, tərəflərin qarşılarında yeni hədəflər müəyyənləşdirilmişdir.
Tədqiqatdan aydın olur ki, araşdırılan illərdə Türkiyə ilə İran arasında geniş ticarət – iqtisadi əlaqələr mövcud olmuş, bu sahədə tərəfdaşlıq münasibətləri yaranmışdır. Türkiyə ilə İran arasında turizm sahəsində əməkdaşlığın inkişaf etməsinin zəruriliyi də  böyük önəm kəsb etmişdir.
Türkiyə ilə İran arasında əlaqələr yalnız ikitərəfli deyil, çoxtərəfli formatda, beynəlxalq təşkilatlar çərçivəsində də əməkdaşlıq münasibətləri mövcud olmuşdur. Hər iki ölkə həm İqtisadi Əməkdaşlıq Təşkilatı, həm də İslam Əməkdaşlıq Təşkilatı çərçivəsində fəal əməkdaşlıq edərək, müxtəlif tədbirlərin, görüşlərin iştirakçısına çevrilmişlər. 
Tədqiqatdan aydın olur ki, araşdırılan illərdə iki ölkə arasında beynəlxalq təhlükəsizlik, xüsusilə transmilli təhlükələrə qarşı mübarizə sahəsində də əməkdaşlıq münasibətləri mövcud olmuşdur. Belə ki,  Türkiyə və İran terrorizmə qarşı mübarizə sahəsində də əməkdaşlıq münasibətlərinə malik olmuşlar. İran və Türkiyə İraqda terroristlərə qarşı mübarizəyə dair öhdəlikləri yerinə yetirmişlər.
Araşdırma göstərir ki, Türkiyə və İran Ermənistan-Azərbaycan, Dağlıq Qarabaş münaqişəsində də fərqli mövqe sərgiləmişlər. Türkiyə dostluq və qardaşlıq siyasəti çərçivəsində Azərbaycanın problemli dövrlərində həmişə yanında olmuş, Ermənistanla diplomatik-siyasi əlaqələrini dayandırmışdır. Türkiyə Respublikası Ermənistan-Azərbaycan, Dağlıq Qarabağ münaqişəsinə heç bir vaxt biganə qalmamış, onun aradan qaldırılması istiqamətində fəaliyyət göstərmişdir, problemin Azərbaycanın ərazi bütövlüyü çərçivəsində həllinə tərəfdar çıxmışdır. 
İranın bir tərəfdən məsələnin dinc siyasi vasitələrlə, həmçinin Azərbaycanın ərazi bütövlüyü çərçivəsində həll edilməsinə tərəfdar çıxdığını elan etməsi, digər tərəfdən isə Ermənistana hərtərəfli yardım göstərməklə təcavüzkarı himayə etməsi Tehranın həm xarici siyasətinin mahiyyətini, həm də onun Azərbaycana münasibətdə beynəlxalq hüquq normalarını pozaraq hansı mövqedə dayanmasını göstərirdi. 
Tədqiqatın nəticəsi olaraq aşağıdakı praktik tövsiyələri irəli sürmək olar:
· Türkiyə ilə İran arasında siyasi dialoqu gücləndirmək və xarici işlər nazirlikləri arasında məsləhətləşmələr təşkil etmək;
· Türkiyə ilə İran arasında qarşılıqlı münasibətlərdə strateji tərəfdaşlıq münasibətlərinə nail olmaq, müqavilə-hüquq bazasını genişləndirmək;
· Regional təhlükəsizlik mexanizmlərində fəal iştirak etmək, bu proseslərdə islam həmrəyliyi mövqeyindən çıxış etmək;
· İki ölkənin ictimaiyyət nümayəndələri, xalqlar arasında münasibətləri inkişaf etdirmək.

